
NACIONAL 


Impacto di bala 
riba cas den Rudolf 
Arendsstraat 


BIWWI 



A yera den oranan di mainta Polis ta wordo manda cu 
urgencia na un cas den Rudolf Arendsstraat caminda 
personanan a los tiro riba e cas. 

Na yegada Polisnan ta papia cu un ciudadano cu tabata 
presente, y ta mustra e miembronan di e prome patruya 
aigun marca den dak y na banda di e cas, cu ta mustra 
manera impacto di bala. Pues e hecho aparentemente no a 
sosode n’e momento ei, pero mas prome. 

E agentenan a keda busca tur rond di e cas. Aigun rato 
despues dos Recherche a yega na e sitio pa cuminsa haci 
nan investigacionnan hunto cu e polisnan tecnico. 
Informenan extra-oflcial cu AWEMainta a ricibi ta indica 
cu e dono di cas mes ta den exterior. 

For di aigun persona den becindario por a compronde, cu 
nan tampoco a tende tiro n’e momentonan ei. Si tin di nan 
diarazon ultimo, riba Dia di San Valentino, a tende como 
seis sonido manera tiro. Pero nan tabata bou di e impre- 
sion cu tabata sonido di klapchi. Y esaki a sosode prome 
cu 9’or di anochi. 

Polisnan tecnico a keda basta ora n’e sitio compilando 
datonan relaciona cu e sucedido. 

E suseso aki, mas esun na Seroe Patrichi, pa no papia mes 
di e caso di Catunastraat, unda tur biaha a ser menciona, 
cu tin persona arma kier of a los tiro, ta confirma loke nos 
a bin ta bisa, cu tin un cantidad di arma den circulacion. 

Y asina mes, tin gobernante cu no kier acepta esaki, y 
pesei no kier pa pasa lei pa polis haya su derecho bek, di 
por listra tur sospechoso. 

NACIONAL 


Explosion grandi na 
refineria di Valero 
na Texas 


D iabierna pasa a tuma lugar un explosion grandi na e refineria di West Texas, 
caminda cu 3 persona a keda herida. E explosion tabata asina grandi cu un 
nuvia preto grandi por a Segun hefe di bombero di Dumas, Texas, e Valero McK- 
ee Refinery, cu ta conta cu mas di 400 trahador a wordo evacua inmediatante. 

Dos di e heridonan a wordo transporta cu helicopter pa hospita, mientras cu e di 
tres a wordo hiba via ambulans. 


Mientras cu rumannan ta celebra Carnaval y 
pensioen di Premier na Aruba 

Cas di Aruba keto bai 


den un caos 

G obierno actual no kier compronde cu 
Gabinete di Minister Plenipotenciario 
na Den Haag mester ta un instituto respet- 
uoso, specialmente den bistå di e manda- 
tarionan Hulandes, pero n’e momento aki 
e instituto (hopi importante p’e comunidad 
Arubano na Hulanda) a bira mas bien un 
“gezelschapsvereniging”, cu ta promove 
“gezellig drinkgelag”. 

Un gran parti di e personal a cuminsa 
fada di e maneho descabeya di “Triple O” 
(rumannan Oduber) na Arubahuis, pero pa 
miedo di represaya ta keda keto y no ta bai 
den accion ainda. 

N’e momento aki ta purba tur manera 
pa hana contacto cu SEPPA p’asina hana 
cierto sosten y atencion pa cu e problem- 
anan hopi lamentabel. 

T’asina cu e ruman di Premier na mando 
di Arubahuis a destrui trabaonan di mas di 
tres luna, realisa pa sr. Miro Dabian, kende 
anteriormente a hana e encargo pa reor- 
ganisa Arubahuis. 

Awor di un dia pa otro ta benta e organo- 
gram den bari di sushi cu e unico meta 
pa perhudica cierto miembro di personal 
pa cu nan carera na Arubahuis. Ta sigui 
puntra unda e ruman a hana e expertisio 
necesario pa reorganisa un departamento 
di Gobierno? 


E asunto aki ta serio y ta causa na mes mo¬ 
mento hopi hilaridad bao e profesionalnan. 
Enbez di termina e estudio den su ramo, ta 
purba humiya e personal continuamente, 
cu no ta simpatisa e Gobierno actual. 

Mas humiyante ta ora e persona aki ta 
manda yama e Minister Plenipotenciario 
(siendo un miembro di MEP!) pa bin den 
su oflcina, enbez di su persona acudi na 
oficina di Minister. 

Ta mas cu logico cu e Minister no tin 
mucho gana di presenta tur dia mas na 
trabao. 

A kita un miembro di personal for di su 
funcion di Presidente di e “Comision 
Arubadag” bao e pretexto fofo di a neglisha 
presupuesto di e celebracion aki, informan- 
do alabez tur sponsor grandi na Hulanda 
(e.o.KLM) e motibonan di tal decision, 
poniendo asina e persona aki den un luz 
hopi negativo. 

E asunto no a caba aki nan. Pakico tur 
esaki? 

E contesta ta masha simpel, ruman di e 
persona aki ta riba lista di MPA. No ta 
compronde e asunto aki mas. Aparente- 
mente mas e Gobierno benficia’bo (tur 
dase di toelage cu por inventa bo ta recibi 
!), mas vengativo bo ta bira? 

“Mijn wraak zal zoet zijn....” 


Debi na tur confusion cu tin 

BBO no a produci 
loke cu Gobierno 
a spera 


I nformacion cu a yega nos mesa di redaccion ta bisa cu 
e entradanan di BBO no a bai manera Gobierno tabata 
kier. Servicio di Impuesto y Aduana (SIA) a keda masha 
desapunta den loke a drenta. 

Tambe t’asina cu tin masha hende cu a keda sin paga, bou 
di e argumento cu e lei no ta constitucional, pero tambe tin 
otronan cu a paga bao di protesta p’e mesun argumento. 
Riba e ultimo dia di pago mes, cu ta dia 15 ultimo, tabata 
un chaos completo na SIA. Di acuerdo cu nos informacion 
masha hopi hende no a ricibi e formulario mes pa paga, 
y ni maske cu nan a pidi e formulario mes, nan no por 
a haya nan. Hendenan tabata para den rij practicamente 
henter dia pa por haci nan pago. Tur e hecho aki ta 
confirma y demostra cu Belastingdienst no por cu tur e 
trabao. 

Mientrastanto nos a haya informacion atrobe cu Gobierno 
a bai di acuerdo pa Hulanda manda 21 Hulandes pa bin 
yuda SIA cu e operacion y maneho di control di BBO. Den 
prome instante ta papia cu e Hulandesnan aki ta bin pa 6 
luna, pero mirando e falta di experiencia cu e personal di 
SIA tin, probablemente nan lo keda mas tempo. 



Abona y ricibi bo corant pro feri te na 
porta €ti bo cas tur mainta _ 


/AWLMuintq 


Abona yama 5S3-1400 



I BRINGING BACK 

FOR A LIMITED TIME ONLY 

Fries 


FUNCH 

NACIONAL 


PG mes y Minister Rudy 
Croes ta esnan culpabel di 
baimento di PG 


M ike Eman, lider di fraccion di AVP den 
Parlamento, a comenta riba e decision di 
Procurador General pa tuma su retiro. 

Segun Eman, scuchando declaracionnan di 
Minister Rudy Croes, PG lo ta bayendo debi 
na declaracionnan di dje mes y di Arthur Dow- 
ers cu a cuestiona e obhetividad di Procurador 
General. 

Lider di fraccion di AVP ta comenta cu esnan 
culpabel cu PG ta bai ta senora PG mes cu no a 
sa di mantene un posicion cu den comunidad 
ta dune e credibilidad di ta un persona cu ta 
actua obhetivamente y no por wordo influencia 
politicamente. 

“Mi ta kere si nos no tabatin razon den nos 
casonan, nos no lo a haya razon den dos caso di 
corte, caminda den eesrte aanleg y e caso cu a 
bai dilanti Hof nos a haya razon cu nos tabatin 
motibo pa duda den obhetividad di Ministerio 
Publico”, Mike Eman a declara. 

Banda di esaki, e ta considera cu e otro culpabel 
pa e baimento di PG ta e propio Minister Rudy 
Croes, pasobra e kier a malusa y a malusa e posi¬ 
cion di Minister di Husticia pa pone presion po- 
litico riba Ministerio Publico pa persegui cierto 
oponentenan politico te cu p.e. e caso di Henny 


Eman a yega dilanti di Hof, cu a descarta 5 di 
e 6 ponencianan cu tabatin. E unico cu a keda 
ta esun di presupuesto, pero den e goberna- 
cion actual tur dia e ministernan ta surpasa 
nan presupuesto te cu Minister Marisol Lo- 
pez-Tromp ainda a purba bai Parlamento pa 
coregi e surpasamento di presupuesto total¬ 
mente ilegal. 

Mas aleu, Eman ta bisa cu e presion politico 
cu Minister Rudy Croes a pone, esaki a condu- 
ci cu Procurador General a perde tur su ima¬ 
gen como un persona cu por para riba politica. 
Esaki ta hopi obvio den e caso di e tres do- 
minicananan, no a bin persecusion caminda cu 
checknan a keda presenta caminda cu fundacion 
Rudy Croes a wordo paga pa permisonan, caso 
pa cual tin testimonionan di testigonan, pero e 
filenan a keda pega na Ministerio Publico y no 
a bai nigun parti. E caso di Nilo Swaen caminda 
e propio begroots coordinator a kehe pa motibo 
cu el a hunga cu cifranan di finanzas, igualmente 
e casonan di Minister Marisol Lopez-Tromp y 
esun di Minister Ramon Lee. “Tur ta casonan 
bisto, unda e Gobierno aki a actua den violacion 
di ley y tog no tin persecusion legal ta tuma 
lugar, mientras cu ora ta trata di oponentenan 




politico Landsrecherche, Openbare Ministerie, 
relatonan di prensa, continuamente e nomber- 
nan ta wordo lastra”, Mike Eman a duna di con- 
oce argumentando cu ta pesey awe e imagen di 
Procurador General a yega te unda el a yega, y cu 
esunnan culpabel pa esaki ta e propio Procura¬ 
dor General cu no a sa di mantene e confianza cu 
comunidad a dune den un posicion asina deli- 
cado y esun peor culpabel ta sr. Rudy Croes cu a 
abusa tambe y pesey awe Hulanda ta kitando tur 
su portafeuillenan, pasobra el a demostra di ta 
un Minister cu no por wordo confia y maneha e 
responsabilidad di gobernacion. 


Pa strano cu e por ta 

Aruba ta un di poco paisnan cu ainda no tin lei di ensenanza obligatorio 

No por bisa cu nos tin un calidad halto di ensenanza 


S iman pasa Parlamento tabatin un reunion di 
e Comision Permanente di Ensenanza, unda 
a trata e biaha aki e lei obligatorio di ensenanza, 
cu Aruba practicamente t’e unico pais cu no 
conoce e lei aki ainda. 

Conclusion di e reunion di e Comision Perma- 
mente di Ensenanza ta di cu nan lo manda un 
carta pa Gobierno, pa puntra ta dicon for di 
2002, unda e lei di ensenanza obligatorio a keda 
trata den Parlamento, pero no tabatin follow-up 
te pa haya su aprobacion. 

Gobierno awor mester bai responsabilisa su 
mes, ta pakico a tene e lei aki atrås. 

AWEMainta a papia cu varios Parlamentario 
pa sa nan opinion y Rudy Lampe di fraccion di 
RED a bisa, cu nan tin entendi cu fraccion di 
MEP no ta mucho motiva p’e lei aki. Pasobra e 
lo tin consecuencianan financiero pa nos pais. 
Pero fraccion di RED si a laga sa di ta para 
100% tras di e lei aki, y si mester inverti mas 
placa den ensenanza, laga nos haci’e tambe, 


segun Rudy Lampe. 

Sigur si mira e cantidad di ‘drop-outs’ cu tin 
tur ana cu mas bien ta bira fuentenan di posibel 
aumento di criminalidad bou di nos hobennan, 
segun Rudy Lampe. Pesei t’asina importante pa 
bin cu e lei pa ensenanza obligatorio. 

Mr. Monica Kock di fraccion di MPA tambe a 
lamenta cu e lei di ensenanza aki no a drenta 
na vigor ainda. E lei ta pega serca Minister di 
Ensenanza y pesei awor a manda puntr’e pakico 
e mandatario tin e lei aki wanta. Y pa ki tempo 
Aruba lo haya e lei aki? 

Ta un berguenza grandi, cu e propio Minister 
drs. Marisol Lopez-Tromp durante ultimo trata- 
mento di presupuesto di ensenanza a admiti cu 
Aruba lo ta un di e ultimo paisnan cu lo ehecuta 
e lei di ensenanza obligatorio. 

Motibo cu Gobierno ta duna ta, cu e lei aki tin 
consecuencia financiero pa nos pais, pero esaki 
no ta muestra di bon gobernacion, segun mr. 
Monica Kock. 


Drs. Andy Lee di fraccion di AVR si nos kier 
mehora calidad di ensenanza, anto lei obliga¬ 
torio, ta un must. AVP a propone pa bishita e 
diferente scol pa tende nan reclamonan y asina 
pone un programa den otro pa mehora e calidad 
di ensenanza cu t’asina necesario.Tur miembro 
den e comision ta di acuerdo cu esaki, sigur si 
mira e problema grandi cu tin cu e.o. e drop¬ 
outs cu tin. 

Ing. Edwin Jacobs, miembro di fraccion di 
MEP a admiti cu e ana parlamentario nobo, 
lo dedica masha tempo na ensenanza y studia 
e sistema cu ta wordo usa pa garantisa calidad 
di ensenanza. Esei tabata un di e metanan di e 
reunion di Comision Permanente di Ensenanza. 
Lo delibera cu Inspeccion di Ensenanza, pero 
tambe cu e directivanan di scol y cu e scolnan 
mes, pa tende nan problema. 

Mas den ana lo papia cu IPA, y tur esaki cu e 
meta pa garantisa un mihor calidad di ense¬ 
nanza. 

NACIONAL 

Aruba Cruise Tourism a reuni cu operadornan 


S ra. Kathleen Rojer di Aruba Cruise 
Tourism a reuni cu operadornan cu 
tin nan servicio y producto abordo di 
varios crucero, cu ta bishita nos isla. 

E reunion a bai den masha bon ambi- 
ente, ya cu nan a duna di conoce nan 
satisfaccion general di nan benta pa 
2006. 

Expectativanan ta positivo pa 2007 y ta 
spera cu por tin mas infrastructura pa 
por brinda diversificacion den produc- 
to.Aruba ta conoci pa tin un producto 
di calidad y pasaheronan ta conteno 


cu e servicio cu nan ta haya serka nos 
operadornan. 

E operadornan a duna di conoce cu tin 
crucero(nan) cu a bira mas exigente y 
ta na nan turno pa tin mas posibilidad 
y demostra creatividad pa por brinda 
un servicio diferente. 

Nan ta traha den un forma coordina, 
ordena y organisa ariba tereno di APA 
NV. 

Elogio a worde duna na e excelente 
cooperacion cu ta funciona bon. 

Ta di remarca cu tur ta sinti cu Aruba 


ta den un posicion favorabel, nan ta 
masha contento cu e trato y coop¬ 
eracion ricibi for di nos puerto como 
tambe e oportunidad brinda pa por 
expone nan servicio y producto ariba 
web site www.ArubaBvCruise.com, spe¬ 
cialmente pa e programa di “Welcome 
Back”, cu ta un programa cu Gobierno 
di Aruba tin pa brinda tur compania 
na Aruba e oportunidad pa participa 
gratis. 

Aruba Cruise Tourism door di tin e 
programa di “Welcome Back” ta yuda 


duna empuhe na nos negoshinan, como 
tambe laga nos pasaheronan conoce 
nos variedad pa motivanan pa regresa 
Aruba. 

E reunion tabata di un caracter di 
“brain storming” na unda diferente 
informacion vital di ambos banda a 
wordo comparti. 

Organisacionnan cu tabata presente: 
Sra. Naomi Muller di Red Sail Sports, 
Sr. Martin Molina di Pelican Adven¬ 
tures, Sr. Nixon Blanca y Sra. Saidja 
Velkenburg di Watapana Tours. 


Henter Parlamento ta di acuerdo pa pasa ley di arma 

Algurt di oposicion kier trese amiendapa duna polis mas poder 


L ey di arma mester a 
wordo trata diabierna 
pasa den Parlamento, pero 
debi na peticion di fraccion di 
MEI^ esaki a wordo aplaza te 
cu diahuebs awor. 

Lidernan di fraccion a comen- 
ta riba e ley aki, caminda nan 
a presenta nan punto di bistå 
riba e vuurwapens verorden- 


rng. 

For di maart aha pasa e 
concepto di ley di arma a 
keda presenta na Parlamento, 
y fraccion di RED, segun 
Rudy Lampe a bin cu dife¬ 
rente proposicion pa cambia 
e concepto aki, caminda el a 
keda contento cu Minister 
di Husticia practicamente a 


acepta tur esakinan. A base di 
e cambionan aki a drenta fin 
di november na Parlamento un 
nota di cambio y esaki a wordo 
plasma den e ley cu lo mester 
wordo aproba. 

Tambe Lampe a duna di 
conoce cu e ley cu sr. Atacho a 
manda ta practicamente igual 
cu esun cu Parlamento lo bai 


aproba e siman aki, loke a pasa 
ta cu Antiyas a aproba e ley aki 
prome cu Aruba. 

Lider di fraccion di RED ta 
bisa cu e ta insisti cu mester 
bin un ley complementario, 
cu ta mas integral, pasobra 
si keda solamente riba e ley 
aki, e no ta suficiente, pasobra 
mester bin un relgamentacion 
tocante e bendemento di arma, 
sino lo keda cu e problema di 
arma cu si sigui asina nos lo 
bai mesun caminda cu Cura- 
gao. 

Lider di fraccion di MPA, 
Monica Kock di su banda a 
bisa cu e ley ta casi iguaol cu 
esun di Curagao cu ta permiti 
polisnan listra auto, maleta 
y por busca entre pana di 
personanan si nan tin cierto 
sospecho. 

Di parti di partido MEI^ Mar- 
lon Werleman a expresa cu ley 
di arma actual ta bastante an- 
ticua y mester renovacionnan 
y e cambionan aki mester bai 
duna Cuerpo Policial mas 
mecanismo pa traha mas 
preventivo y saca armanan 
for di circulacion. Pa loke ta 
trata e oferta di Parlamento 
di Antiyas, el a bisa cu esaki 
a bin na raiz di e bipartite cu 
tabatin na november, caminda 
a papia tambe riba e situacion 
caminda cu na Aruba a bin ta 
conoce un aumento di circula¬ 
cion di arma. E ora ey Antiyas 


den nomber di sr. Atacho, a 
haci un oferta pa manda e ley 
cu nan a caba di trata pa wak si 
Aruba por saca algo di nan pa 
haci e cambionan necesario. 
Lider di fraccion di AVI^ Mike 
Eman a duna di conoce cu e 
situacion di arma no mester 
ta manera cu e ta na Aruba 
na e momentonan aki. Cu e 
situacion aki a surgi debi na 
un falta di un maneho social- 
economico debido, un maneho 
cu ta sostene nos famia, nos 
barionan y nos comunidad. 
Eman a comenta cu na 2001, 
despues di un serie di atra- 
conan, ex Minister Eddie 
Croes a laga un set di ley atras 
pa polis por actua preventiva- 
mente contra criminalidad. 
Pero cu Minister Rudy Croes 
na momento cu el a tuma over 
na 2001, el a dicidi di tranca e 
leynan aki y pa anas e ley aki 
a keda den lachi te na 2004 
Minister ba di hopi presion a 
dicidi di traha riba e ley aki 
y ta te awor cu situacionnan 
ta surgi y a bin presion di 
politiconan den oposicion, 
den prensa y ex Minister di 
Husticia di Antiyas, sr Atacho, 
a continua cu e ley. 

Mas aleu, Mike Eman a bisa cu 
Minister Rudy Croes a manda 
Parlamento un mitad ley, y 
pa e motibo ey lo entrega un 
amienda pa ahusta e ley pa 
duna polis mas espacio pa por 
traha mas preventivo. 

NACIONAL 

Auto-mobil pa bende droga 



Diarazon di shinishi y 
Caminda di Cruz 


Na Parokia di Fatima 

N a nomber di Pastoor Szpila, Paroko 
di Parokia di La Birgen di Fatima ta 
notifica cu diaranson 21 di februari, esta 
diaranson di shinishi, e Celebracionnan 
Eucaristico lo ta pa 5’or di marduga, 8’or di 
mainta y 7’or di anochi. 

Esaki Senor ta bisa: “Bin bek cerca Mi, di 
henter boso curason!” P’esey regresa serca 
Senor, boso Dios, 

E ta demente y generoso. E tin pasenshi 


y ta bondadoso, semper dispuesto na hala 
castigo aden. Podise E ta cambia di idea, 
podise 

E ta revoca su decision y bendiciona boso 
atrobe” (Yoel 2,12-14 a ) 

Alavez ta notifica cu cuminsando diabierna 
23 di februari y riba tur e siguiente diabi- 
ernanan den cuaresma lo tin Caminda di 
Cruz cuminsando pa 6:30 di anochi sigui di 
biaha pa Santo Sacrificio di Misa. 


D iasabra anochi tabatin happening pisa riba e ruta di e 
parada di Playa, pero no ta pa tur hende e anochi aki a 
caba feliz. 

Tabata den oranan di marduga cu Polisnan ta para un 
auto cu tabata mustra sospechoso. Na momento cu a bai 
control’e nan mester a canta bingo. E auto tabata manera 
un negoshi mobil di benta di droga. A haya droga, buki di 
cuenta y calculator. 

E tres personanan den e vehiculo a wordo deteni y trans¬ 
porta separadamente pa Warda di Polis. Y e auto, un Nissan 
Sentra, a keda confisca. 

NACIONAL 

Homber a bai menaza su ex 


D iasabra den oranan 
di mainta Polisnan ta 
wordo manda cu urgencia 
na un adres na Seroe Patri¬ 
shi caminda un homber a 
yega y a pone arma di can- 
dela na cabez di un muher. 
Polisnan a yega rapidam- 
ente n’e sitio, net na mo¬ 
mento cu e personanan aki 
tabata sali for di e cas. 

A detene dos homber relati- 
vamente hoben, di cual uno 
tabata pa buracheria y e otro 
bou sospecho di a menaza 
un senora. 

Segun por a compronde, e 
ultimo aki t’e ex di e dama 
hoben. 



E foto di esaki ta ora cu polis ta drenta warda y ta man den 
laira ta mep un di e hobennan (e ta di lomba) 


N’e momento ei nan no wordo transporta pa Warda 

a haye cu e arma di can- di Polis na Playa. Un rato 

dela. Den dos patruya nan a despues ta drenta e melding 



HOLDING GROUP 

NOS TA BUSCA 

Pa un di nos boticanan na Aruba 

Apotheker's assistent(e) 

Por favor manda bo carta di 
solicitud plus C.V. na 
VISSER HOLDING ARUBA N.V., 
Italiestraat 24, Tel. 583.5212 


cu e arma en cuestion lo ta 
den un Nissan Sentra, cu 
ta coriendo rond ainda na 
Seroe Patrishi, pero Polis¬ 
nan no a haye ora cu nan a 
bai n’e sitio. 

Diadomingo anochi tambe 


na dos ocasion polis¬ 
nan ta wordo manda na 
Kawarastraat - Caya Juan- 
cho Kock, pa personanan cu 
arma cu lo a yega na un cas, 
pero patruyanan cu a bai no 
a mira nada sospechoso. 


ISAURA KOCK 
CHALJUB 

“Mama Icha“ Den feliz memoria... 


Sra. Isaura Kock-Chaljub 
Esposa y Mama aprecia y stima di su famia 
Un mama cu a sembra hopi bon simia 
Un mama cu ta stima tur su yiunan 
Un mama cu a bai descansa.... 

Despues cu e mester a bataya 
Contra di e malesa cu a infiltra 
E ta e mama stima di Mirian Koolman 
Nos colega lider scout “Rainbow” 

Mama “Icha”....un mama inspira 
Cu a lucha duro, prome di entrega 

Y acepta e boluntad di Dios 

Cu awor, ta e consuelo den nos... 

Grupo Scout Kimball O’Hara ta di luto 

Y cu palabranan sincero y profundo 

Ta desea colega lider Rainbow hopi forsa 
Suavisa pa e amor infinito di nos Creador 
For di su manan poderoso, su amor... 

Y cu Mama “Icha” sosega na paz 
Pasobra, tur cu a keda atras 

Tin cu conforma y acepta e boluntad di Dios 
Cu kier sigui briya den cada un di nos 
Nos lo recorda “Mama Icha” den feliz memoria 
Den nos curason y den un oracion 

Y sigui gradici Dios pa cada dia, pa cada bendicion! 


Autor : Ruthy “Lady Ruth” Vrieswijk-Bergen 
Alias Lider Scout “Bubbels” di grupo scout 
Kimball O’Hara 

Den nomber di lidernan, verkennernan, 
welpnan y bevernan di nos grupo. 

POLICIAL 


Accidente 
serio na 
Mahuma 

T abata dialuna madruga, cu autoridadnan policial a ser 
avisa, cu na altura di brug di Mahuma tin un acciden¬ 
te serio a tuma lugar. Mesora varios unidad di polis a ser 
despacha p’e sitio, unda berdad a bin topa cu dos auto cu a 
dal den otro. Cu e consecuencia cu di nan hasta a bai pega 
den mondi, y mester a ser saca despues cu takelwagen. 
Esnan envolvi, ta mustra di tabata bou di influencia di 
alcohol y di spanto nan no a haya mucho sla. Den un di e 
autonan por a mira, un boter di whisky, loke ta indicacion 
cu ainda nan tabata riba nan ruta di Carnaval. 

POLICIAL 


Aigun di personanan cu a keda deteni 

pa mal comportacion 




M aske hopi hende porta 
ta bisa, cu Carnaval a 
bai hopi bon. Polis ta bisa, sin 
incidente mucho grandi, pero 
esei no kier men, cu nan no 
tabatin man yen di trabou. 
Hopi trabou cu un dado 
momento, a dicidi di sera e ca- 
minda dilanti di Warda di Po¬ 
lis na Playa, pa por atende tur 
e hendenan cu nan a detene y 
trece Warda di Polis, unda nan 
tur a haya cuarto gratis. 
Mayoria di e hendenan aki, 
tabata bou di influencia di 
alcohol sigur, y por ta aigun 
di nan tambe bou di droga. 
Otro pasobra nan kier bringa 
cu tur hende. Nan no por a 
comporta nan mes, y asina aki 
uno pa uno nan tabata trece 
nan Warda di Polis. 

NACIONAL 


Dos accidente 
pisa cu 
brommer den 
fin di siman 

D en e fin di siman Carnavalesco tabatin varios ac¬ 
cidente pero mester bisa cu no tabatin ningun cu 
consecuencia fatal. Sinembargo si tabatin dos accidente 
cu brommer cu tabata basta pisa, p’esnan cu tabata riba e 
brommer. 

Diasabra den oranan di atardi na momento cu tabatin un 
trafico pisa bayendo San Nicolas pa mira e parada, ta so¬ 
sode un accidente na Savaneta, dilanti di e supermercado 
Wintergarden. 

Segun informacion acumula n’e sitio for di e chofer en- 
volvi, lo siguiente a sosode. E auto blanco tabata bayendo 
San Nicolas su chofer dado momento a dicidi pa bira bai 
n’e supermercado pa cumpra un botter di awa, na mo¬ 
mento cu e brommer tabata bahando di pariba direccion 
di Playa. 

Segun e chofer, e brommer mester tabata bin cu un 
velocidad halto, pasobra el a mira e brommer leu y djei 
na momento cu el a baha for di caminda caba, el a tende 
e sonido duro. Parce cu e motociclista cu a mira e auto 
birando na man robez pa baha caminda a kere cu e lo 
no haci esaki na tempo y tambe a bai hala na su banda 
drechi. Esaki ta un conclusion cu lo por saca si mira cu 
e no a dal den banda di e auto sino el a bai pega den baul 
di e auto. Despues di e impacto e brommer a keda lastra, 
lagando parti di su vehiculo atras, y a bai para te na un 
distancia di practicamente dos pal’i mei di luz for di e 
sitio di accidente. 

Dor di e lastramento riba caminda e motoclista su braza 
a kima masha mahos. Ambulance a transporte directa- 
mente pa dr. Horacio Oduber Hospital. 

E di dos accidente a sosode despues di e parada di Playa 
den oranan di anochi, net pabou di e parada principal di 
Bus na Playa. Con exactamente e accidente aki a sosode 
no ta conoci. 

Hecho tabata cu un grupo di amigo tabata coriendo hunto 
riba nan brommer. Informacion cu nos di AWEMainta 
a haya ta, cu un rato prome e motociclista a invita un 
amiga pa dal un buelta cune, loke a sosode tambe y net na 
momento cu el a trece, e accidente a sosode. Cu manera 
menciona un di nan dado momento a perde control y a 
accidenta. E victima e biaha’ki tabata un mucha muher, 
kende tabata sinta patras riba e brommer. Dor di e impac¬ 
to cu vloer el a perde aigun djente, cu nos por mira agente 
policial Kramers ta pidi riba caminda. Y mucha muher a 
haya basta sla na su cara tambe. Paramediconan a trate n’e 
sitio y despues a hibe hospital. 

E tambe a keda interna. 





































Unda cu bo mester, bo placa ta na bo alcance 


Riba camindanan di Aruba, RBTT Bank ta ofrece bo e conveniencia di su red di ATM. 


B. v/d Veen Zeppenfeldstraat 58, San Nicolas 

Caya G.F. (Betico) Croes 89, Oranjestad 

Certified Mega Mali 

Dr. Horacio Oduber Hospital 

FMC Santa Cruz Plaza (Valero Santa Cruz) 

Italiéstraat 36, Oranjestad 


Kong Hing Supercenter, Oranjestad 
Kooyman Cura Cabay (1 di Maart) 
L.G. Smith Boulevard 66, Oranjestad 
Marine Base, Savaneta 
Palm Beach 5-A, Noord 
Panaderia di Harry, Piedra Plat 


Port of Call Market Place, Oranjestad 
Reina Beatrix Airport, Oranjestad 
Rey Hing Food Center, Pos Chiquito 66 
Renaissance Marketplace, Oranjestad 
Rooi Santo 10D (Ting Wei Supermarket) 
Texaco Sasaki 


Paso ta bo placa y bo merece di tine na bo alcance. 
Ki ora cu bo mester, unda cu bo kier. 

CashNet ^PLilS 




I BANK 


BO CAMINDA PA FUTURO 


ITALIÉSTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
TEL: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

Caso serio di maltrato y intento di asesinato ta keda 
registra na un apartament na Catiri 


Agresornan a manda auto riba dono 


D iasabra 3:00 di marduga na momento cu 
hopi hende tabata drumi, Central di Polis 
ta manda patruya di Noord na un compleho 
di apartamento na Catiri pa un problema. Na 
yegada polisnan ta papia cu e dono A.M. di 29 
aha, naci na Colombia. 

E ta bisa cu na momento cu e y su senora tabata 
morto na sono nan a tende un grito. Ora cu el 
a bai wak, el a mira un grupo di 4 hende ta bati 
un homber benta abao. El a grita e hendenan pa 
stop, pero nan no a tende y a sigui bati e vic- 
tima cu ta biba n’e apartamento. Un bisina cu a 
wak kico tabata pasando tambe a core bin yuda. 
A.M. hunto cu e bisina a ranca e victima for di 
e hombernan y a logra hink’e paden y a sera e 
porta. 


Pero e 4 hombernan a keda haci fastioso. A.M. 
a bisa nan pa bandona su propiedad, pero esaki 
no a yuda. Nan a kibra e porta drenta paden y a 
sigui bati e victima R.A.R. y e dono A.M. 

Den esei A.M. a logra coi un bat y a cuminsa 
bati e hombernan core cu nan. E 4 agresornan 
a subi un Toyota cora V-2586 y enbes di bai for 
di e sitio, nan a reverse y a manda e auto riba 
A.M. Aki A.M. mester a bula un banda pa scapa 
su bida. For di un distancia A.M. a manda e bat 
cu e tabatin den su man y a kibra e windshield 
patras di auto. 

E hoben R.A.R. tabata asina mal bati cu e ni por 
a papia mes. Riba un papel el a skirbi e nomber- 
nan di e agresornan cu pa colmo ta su mesun 
companeronan di universidad na unda cu e ta 


bai. E agresornan ta A.S., H.D., J.S. y M.S. 
Director di e universidad tambe a wordo poni 
na altura di e caso. Band’i 4’or di marduga, e 
hobennan A.S., H.D., J.S y M.S. ta bisa cu nan 
kier entrega keho di maltrato. Nan ta bisa polis 
cu nan tabata na un night club den Havenstraat 
den esei nan a haya problema. E hoben A.S. di 
20 ana, naci na Canada a wordo maltrata severa- 
mente, dor di esei nan 4 a bai na e apartamento 
na Catiri pa regia cuenta cu R.A.R. 

Polisnan por a tuma nota cu A.S. tabatin basta 
bolobonchi na su cabes y e tabata hopi altera. 
Polisnan mester a boei’e hib’e patras pa el a 
calma su mes. E tabata mustra manera cos cu 
e tabata bao influencia di droga. E caso ta den 
man di recherche pa investigacion. 


Homber no kier a para keto 

ni cu klop 

D iasabra 9:30 di mainta, patruya di Oranjestad ta wordo manda na Seroe Patrishi unda 
cu tin un pelea cu arma. Na yegada polisnan ta topa cu dos homber ta bringa. Ora cu 
polis a bisa nan pa stop un di nan a stop, pero e otro si tabata kier a sigui bringa. El a hasta 
cuminsa bringa cu polisnan. 

Polisnan a pas’e varios klop, pero tabata parce cu e homber no tabatin gevoel. Nan mester 
a gar’e na su garganta y a wante den un lock pa por a domin’e. Tanto G.M. di 24 ana naci 
na Aruba y L.A.M.S. di 20 ana naci na Republica Dominicana a wordo deteni y a wordo 
hiba Warda di Polis na Playa. 


Hoben ta haya bala di aire den su dede 


D iasabra 8:30 di mainta, e hoben J.S.R. di 15 aha, naci na Venezuela ta presenta na 
Warda di Polis na San Nicolas pa entrega keho. E ta duna polisnan un envelop cu 
bala di aire den dje. Polisnan por a wak cu e dede di su man robes tabata den verband. E ta 
bisa polis cu e tabata sinta cu par di amigo riba cura di un misa patras di Abraham de Veer 
School ora cu el a sinti algo cayente na su dede. Ora cu personal di ambulans a bin na e 
sitio, nan a bis’e cu e tin un bala di aire den su dede. Ambulans a bai cune y a hib’e Centro 
Medico caminda cu nan a saca e bala. Segun J.S.R. e no sa ken ta tira riba dje. 


Controlador di casino ta 
kere cu t’e ta doho di e 
lugar y ta bira onbeschoft 
riba polis 

D iabierna anochi bandi ll’or patruya di Noord ta 
wordo manda na un high rise hotel pa un homber 
burachi fastioso. Na yegada polisnan ta papia cu e homber 
H.H. 

Na momento cu polisnan tabata papia cu H.H. e homber 
G.O. cu ta controlador den e casino a bin y a cuminsa grita 
e polisnan. G.O. a bisa e polisnan ta ken nan a kere cu nan 
ta y ta ken a duna nan permiso pa drenta cu arma den e 
lugar. 

Segun G.O. t’e ta manda eiden. Polisnan a bis’e stop di haci 
fatioso y stop di entremete den asunto di polis. Polisnan a 
bis’e cu nan lo bai traha un raport di e asunto y lo pone su 
hefe na altura. 

H.H. mes a keda keto y a bai for di e lugar. Gerencia di e 
casino tambe a wordo poni na altura ya cu e controlador 
tabata mustra di ta bao influencia di alcohol. 


Problema entre dos bisina na Macuarima 


D iabierna 8:30 di mainta, Central di Polis ta dirigi patruya di Santa 
Cruz na un cas na Macuarima pa un pelea entre bisina. Na yegada 
polisnan ta papia cu senora V.M.A. di 44 aha, naci na Venezuela. 

E ta bisa polis cu e homber A.K. di 31 aha ta busk’e problema y dia pa dia 
e problema ta birando mas pio. 

Temporada di Pasco A.K. a tira vuurwerk riba su cas. Siman pasa el a bai 


Carnaval bin bek y a haya su auto susha tur na lodo. 

Awe ora cu el a pasa dilanti di A.K. su cas, e homber A.K. a mustr’e un 
dede. Polisnan a bai na A.K. su cas. 

E ta bisa cu ta e muher ta busk’e problema y cu tur ora e e ta wak na su cas. 
Polis a papia cu tur dos y a bisa nan pa stop di maha cu otro y laga otro na 
pas. 

POLICIAL 


Hoben di 15 ana ta wordo gara riba minibrommer 


D iabierna 12:00 di merdia, patruya di Santa Cruz ta bin gara un hoben 
di 15 ana riba un brommer na altura di Botica Central. E hoben 
cu di mes no tin rijbewijs pa core e mini brommer ta bisa polis cu ta su 
padrastro a regal’e. Polisnan ta mustr’e riba e consecuencianan cu por tin 


p’e coriendo algo asina sin rijbewijs. Nan a coi e brommer y e hoben hib’e 
su cas. 

i nan a papia cu e mama y a mustr’e ki consecuencianan por tin p’e hoben 
cu pa colmo tabata sin helm. 


I j I 

SUCCESSFUL BOUTIQUE RESORT IS HIRING 

Be part of our winning team & 
drug free working environment! 


Maintenance Technician 

LTS graduate with knowledge of electrical and 
refrigeration systems and who is flexible to work 
shifts and weekends,that speaks English and 
Dutch and has a friendly attitude. Salary according 
to ability/performance. 


Administrative Assistant 

Excellent opportunity for a detail oriented person 
who enjoys the hotel industry,with the ability 
to operate independently. 
Knowledgeable on Inventory control, Familiar 
with Aruban labor laws 
Windows/Microsoft Word skilied 
Fluent in Dutch, English, Spanish and Papiamento. 


Front Office Manager 

If you are a motivated detail oriented leader who 
enjoys working with people and who is skilied in 
training and guest relations, piease contact us. 

2 years experience in hospitality operations 
preferred. You must have excellent communication 
skiils and Windows/Microsoft Word skilled.You will 
be responsible for coordinating the efficient running 
of the Front Office including Front Desk, 
Bell/Security and Activities. 

You will report to the Resort Manager directly. 


Candidates must speak English and be able to work 
flexible shifts and weekends. 

Benefits: 41.5 hrs work week, life and accident 
insurance 24 hours per day,general bonus, loan 
service, savings plan, pension plan and various 
other attractive incentives. 


Interested applicants can complete application 
form on our website: 

http://www.bucuti.com/en/contact/employment.php 
email: personnel@bucuti.com, or call 583-1100 
ext 136/138,or fax resume at 582-5272 


Doho di trabao ta bringa cu otro pa mata 

D iabierna 6:30 di atardi, e homber G.T. di 34 ana ta presenta na warda di San Nicolas 
pa entrega keho di maltrato contra di su trahado. E ta bisa polis cu na momento cu 
nan tabata na Catiri el a haya discusion den su pickup hibando su colega V.W. cas. 

G.T. dado momento a bisa V.W. baha bo co.. .foi mi auto. Aki V.W. a baha berdad y a pasa 
man cu un pida hero den baki y a bin dal G.T. cune. Aki G.T. no a perde pa gana y a baha 
coi un pida biga y a dal V.W. bek cu ne. 

Segun G.T. e homber V.W. a haya un kap na su frenta. Despues di esei nan a hala otro cu 
mokete. G.T. tabatin herida na rudia, dede, brasa y elleboog. Dor cu e problema a pasa 
na Catiri polisnan a bisa G.T. cu e mester bai entrega keho na Warda di Polis na Noord 
despues cu e caba di bai poli. E homber V.W. un rato despues ta presenta na Warda di 
Noord y ta bisa cu ta e homber G.T. a maltrat’e cu biga. Nan a avis’e pa bai poli y despues 
pasa entrega keho. 

Gang di hoben di 15/16 aha ta bebe alcohol 
dilanti Warda di Polis na San Nicolas 

Un mucha di 9 aha tambe tabata bebe hunto cu nan 

D iabierna 12:30 di merdia, patruya di San Nicolas ta wak un grupo di 4 pa 5 hoben 
den Pastoor Hendrikstraat ta bebe alcohol. E hobennan edad tabata varia entre 15 y 
16 ana. E hoben A.H. di 15 aha tabatin un boter di whisky den su man. 

Polisnan ta coi e boter den beslag y ta hiba e hoben warda. Na warda nan a yama su tata 
y ta pone na altura di e susedido. E tata ta bisa polis cu e no por bin busk’e awor y cu pa 
banda di 5:30 pm e lo bin busk’e. 

Un rato despues un testigo ta yama warda y ta bisa polis cu tin un grupo di hoben dilanti 
di warda ta bebe. Polisnan ta bai pafo y ta bin topa cu e mesun grupo di hoben cu nan a 
caba di core for di den Pastoor Hendrikstraat. E biaha aki e hoben J.S. di 15 aha tabata cu 
un boter di scotch whisky den su poder. 

Pa colmo e mucha K.A. di apenas 9 aha tambe tabata hunto cu nan. El a laga sa cu e 
tambe ta bebiendo y cu ta J.S. a dun’e alcohol. Ora cu polis a papia cu J.S. e ta bisa polis cu 
el a haci aha y cu ta asina e kier celebra su aha. Tambe el a laga sa cu el a usa marihuana. 
Polisnan a hib’e warda y a yama su mayornan pone nan na altura di e caso tristo aki. 
Tambe departamento di Voogdijraad a wordo poni na altura di e caso. 


Docente ta gara 3 hoben cu marihuana 

den bano di scol 


D iabierna 9:20 di mainta, Central di Polis ta manda patruya di Oranjestad na Colegio 
Arubano un da cu tres hoben a wordo gara cu marihuana. Na yegada polis nan ta 
papia cu director di e scol. E ta bisa cu un docente lo a bin gara tres hoben cu marihuana 
den bano. E hoben D.N. di 19 aha cu ta bende e marihuana, y e hobennan N.R. di 18 aha y 
K.Z. di 19 aha a wordo manda serca director. 

E hoben N.R. ta bisa polis cu e no tin nada di håber cu e marihuana. Supuestamente el a 
wak con e hoben D.N. tabata papia cu un persona, el a sigui cana bai. Atrobe e ta bisa cu 
e no tin nada di håber cu e marihuana. Ora cu polisnan a papia cu K.Z. e ta bisa cu ta pa 
caweta e tabata einan. E ta sigui bisa cu na momento cu e tabata den bano el a wak e ho¬ 
ben D.N. duna e hoben N.R. un saco cu marihuana. El a bira caweta y a pidi D.N. si e por 
wak e saco cu marihuana den dje. 

D.N. a coi un saco y a duna K.Z. pa e por a wak. Net n’e momento ei e docente a drenta 
bano haya nan. Director K. a yama e mayornan di e hobennan envolvi pa wak con nan 
por resolve e problema aki. 

GENERAL I 

Expo Gustave Nouel na Koninklijke jaarbeurshallen 

di Utrecht y na Aruba 


D ia 20 te 24 di februari 2007 e pintor arubano Gustave 
Nouel ta promocionando Aruba na Hulanda den 
Koninklijke Jaarbeurshallen, Utrecht. 

E pintor arubano ta exponiendo riba e Beurs Nacional 
di Wegwijs Kunstplein, den e stand di kunstvereniging 
KORF artistanan hulandes, reflehando identidad y cul- 
tura di Aruba. Gustave su pintura y scultura ta promocio- 
na Aruba cu arte manera di su tio Padu del Caribe pinta 
riba un botter grandi. 

Pinturanan y portretnan di nivel internacional di Gustave 
Nouel na Koninklijke Jaarbeurshallen di Utrecht, kunst¬ 
vereniging KORF ta presenta como ‘Super-realismo’... 

Na Aruba e pintura di Herman Nahar (dono di 
Thrifty car Rental) y esun di Ruben Yrausquin (di 
R.E.Yrausquin&Sons) tin hasta mas calidad Super-real- 
ista! 

Por mira esaki na Museo Numismatico di Aruba den e 
exposicion individual di Nouel y tambe admira un pintura 
representativo di ex-Gobernador, mr. Orlindo Koolman, 
pa mas di 12 ana representan te di nos reina Beatrix na 
Aruba. 

Te 14 di juli 2007 tin e exposicion individual di Gustave 
Nouel ‘Inspired by Aruba’ na Museo Numismatico cu e 
moneda di plata y di oro na papiamento, cu Reina Beatrix 
a presenta na Banco Central dia 7 di november 2006. Na 
Museo Numismatico por mira e moneda di oro cu ta ‘sold 
out’ caba na Banco Central, conmemorando Status Aparte 
di Aruba y nos Hymno y Bandera! Tambe pintura di nos 
reina Beatrix cu a inspira Nouel pa e moneda especial aki, 
por ser admira na Museo Numismatico. 

Pa tur hende cu kier sina pinta, e buki di pintamento di 
Nouel ‘Inspired by Aruba’ cu a ser publica pa Muld Media 
Internacional ta obtenibel na Museo Numismatico banda 
di bushalte principal na Oranjestad. 

GENERAL 


Comentario 

Durante Parada di Carnaval y loke tur ana ta bolbe ripiti su mes 

Hopi hende no sa comporta nan mes 


“N o laga nos mes hende of esnan cu awe ta forma 
parti di nos sociedad, caba cu nos Carnaval”. Esei ta 
un comentario fuerte cu nos a bin tende despues di e 
Parada di Carnaval di diadomingo ultimo.Mi ta bai 
comenta loke mi mes a mira y constata. Esnan dilanti di 
e trailer di “Van Kessel Construction” of un trailer cu e 
compania aki a “sponsor”, ubica un poco mas pabao di 
“Talk of the Town”, a causa hopi molester tanto pa cu e 
participantenan den e parada y mirones na banda. Cada 
10 minuut un grupo consistiendo di 6 pa 7 “a-social” ta 
bula over di e baricada y molestia e participantenan. Por 
a nota cu un “dama” tabata instrui e “banda” di mal- 
hechornan aki, locual cu a haci e caso aun mas remarca- 
bel. No ta conoci si directiva di “Van Kessel Construc¬ 
tion” lo ta na altura di e comportacion bergonzoso aki. 

Ta un gesto hopi bunita cu un directiva di un compania 
ta pone un trailer disponibel pa su empleadonan. 

E momento cu a cuminsa parti “condoom” riba e ruta, 
“hell broke lose”. E “graciosonan” aki a cuminsa supla 
un cantidad grandi di “condoom” pa loco pa despues 
laga nan los den publico. Muchanan na banda tabata gri- 

ta: “Mama, mi tambe kier un “blaas” asina.Un mama 

bandi’mi a contesta su yiu: “No mi yiu, e “blaas”nan ei 
no ta sirbi nada, ta “blaas” bieu nan ta....” 

Pa sigui yama mas atencion, nan a cuminsa yena e 
“condoom”nan cu limonada y tira esaki riba publico. 

Un dado momento, despues cu e grupo “Los Laga Bai” a 
caba di pasa, un di e “projectiel” aki a dal un mucha den 


su cara y a pone e mucha yora. E momento ei parada pa 
hopi no tabata nada agradabel mas y varios a coi camin- 
da pa cas. Mester averigua kende t’e “bochincheronan” 
para dilanti di e trailer di “Van Kessel Construction”, 
p’asina pone nan riba “black list” p’e proximo Parada 
di Carnaval. A wordo comenta cu e “malhechornan” no 
ta hendenan local, sea nan ta un set di “koelie” for di Su¬ 
rinam of un grupo di “Tamils” (ilegal?) for di India. Mi 
tin entendi cu un dado momento polis mester a detene 
y boei un di e hendenan aki bai cune, pasobra e no por 
a comporta su mes. A bira tempo pa tuma medidanan 
drastico pa cu “elementonan” asina, cu ta bin cu un solo 
meta pa haci bochincha durante Parada di Carnaval. 
Mester exigi cu tur grupo Carnavalesco pone suficiente 
“crew member” den nan grupo. P’e asina yama ”risico 
evenement” mester pone por lo menos un “crew mem¬ 
ber” riba cada 25 participante di dicho grupo. 

Si no ta logra cierto cantidad di “crew member”, e grupo 
ta wordo saca for di parada. Un tres luna prome cu e 
Parada di Carnaval, tur “crew member” di cada grupo 
mester sigui un “training” special na Scol di Polis y na 
unda ta hana cierto “instruccion” di Polis, cu cada “crew 
member” mester sigui “al pie de la letra”. Ta wordo cal- 
cula cu alrededor di 35% di e poblacion, cu tabata gusta 
mira Carnaval tur aha a keda leu for di Carnaval e biaha 
aki. No laga nos Carnaval empeora!! 

Nomber y adres conoci na redaccion 
20comportacion 


REMETIDO 
Juby Naar 

Kico San Nicolas ta bai hasi ora nos unico 
brug no t’ey mas? 



CAREDA Dl Dl STANCIA LARGO 

Tempo mi tabata na universidad mi a core 
un careda di distancia largo cu nunca mas 
lo mi lubida. Mi no a gana, pero mi a sina 
un bon les pa mi mes, y di matrimonio. 
Tabata mi prome ana na universidad, y di 
berdad mi kier a gana mi prome careda. 
Aunque mi no a practica optimalmente, mi 
a subi e pista yen di energia y optimismo. 
Ora e senal di start a zona mi a ranca bai 
tur cu mi por y a laga e grupo di coredor- 
nan leu mi tras. Den e di dos buelta 
sinembargo, mi a haya dolo den mi zij, y e 
grupo di coredornan a cuminsa asercami. 
Mas o menos na mitar di e careda mi 
tabata fo'i rosea y mi pecho tabata bati 
manera un bayena blanco. No a tarda 
mucho cu mi a laga cai riba e yerba banda 
di e pista manera un masa di fayo tur 
soda, perdiendo e careda y mi orguyo den 
un solo desaster. Pero mi a sina un les cu 
te dia di awe ta cumi. Core marathon 
(careda di distancia largo) ta diferente cu 
core duro, ya cu bo mester sina midi bo 
velocidad y pasonan si bo ta desea di 
wanta te na final. 

Y esey ta asina di un bida caså tambe, 
berdad? Bo mester establece un paso cu 
bo por mantene dor di bon y malo di bida 
diario, y percura pa nada sacabo di 
caminda. Esey yama matrimonio pa bida 
largo cu sigur sigur ta miho cu un caida 
trempan riba yerba di e pista. 



Guyabastraat 4, Dakota Tel: 582 4748 


M i ta gradici Dios pa e oportunidad di por expresa e palabranan di gratitud aki 
por medio di e matutino aki. San Nicolas no tin voz, San Nicolas no tin un 
emisora, San Nicolas no tin un Corant y ta p’esey nos mester ta hopi gradicido cu 
durante e decadanan cu a pasa nos tabata tin un krenchi di influensia por medio di 
e figura aki cu na promer lugar sa profundamente di e cultura di San Nicolas, sa di 
e historia di San Nicolas y lo mas importante tin e curashi di papia cierto cosnan cu 
sobra locutornan of periodistanan no ta ni tribi di pensa, corda papia of scirbi. E tata 
cu ta duna su yiu un pluimpje ora cu e logra un meta na cas of na scol pero alaves un 
tata cu ta scual e yiu na ordo ora cu e no a cumpli of ora e no a logra su maximo. E 
arubiano ta humilde y bon hende y hasta bon hende dimas cu ta smile cubo den bo 
cara pero cu no tin e durf di bisabo cu bo ta haciendo tal cos cu nan no a gusta y ta 
prefera stop di papia cubo enbes di purba comunica cubo pa drecha esun detayito ey. 
Pero nos “brug” no ta asina, nos “brug” ta uno solido y cu principio. Pa decadanan 
nos “brug” a guia un proceso hopi importante, scirbi nos historia di Carnaval. 

Scirbi’e bon y casi 100% corecto di su punto di bistå y di su conocemento. Hopi biaha 
nos “brug” a coregi diferente hende cu a menosprecia San Nicolas den un forma of 
otro. Nos “brug” a defende nos interesnan miles di biaha, nos “brug” ta proteha Car¬ 
naval di San Nicolas, defende nos Calypso cu ta den decadencia awe y cu quisas si no 
tabata ta pe, lo e’la muri tambe. Nos “brug” a percura pa Aruba conoce nos grandinan 
den musica, deporte y arte di San Nicolas y pa nan haya nan merito y honor mereci. 


Nos no tin un San Nicolasero cu influencia den Gobierno, ni den Parlamento, ni na 
radio y tampoco den ningun matutino. Nos tabata tin THE LOCAL cu village talk 
di Willy caminda cu nos grandinan tabata comunica cu otro y expresa nan “pueblo 
na palabra” pero lastimamente esey tambe a bai. Nos ta conta cu hopi grandi cu no 
por lesa, corda lesa papiamento, y nan ta keda afor di hopi informacion. Mi no a 
wak e proximo locutor pa tuma lugar di Ruben Garcia ainda ni tampoco e proximo 
“brug” pa nos hendenan di San Nicolas. Ora cu nos “brug” bai, Carnaval di e punto 
di bistå di un San Nicolasero, a muri. Ningun desaroyo lo wordo publica 100% y hopi 
informacion cultural lo bai perdi, tur banda lo ta “bestial”, gruponan di Carnaval cu 
mas poder financiero y mas influencia politico lo sali grupo di aha. San Nicolas por 
lubida por completo di cai den premiacion pasobra e “brug” no t’ey. Lo ta un “free 4 
all”. Awor ainda e “brug” ta para wak firme manera un bon tata di cas y e ta controla 
tur manipulacion y e ta coregi hopi cos sin cu e pueblo carnavalesco ta na altura. 
“Honesty pays, but it doesn’t seem to pay enough to suit some people”. Sinceridad y 
honestidad den premiacion durante Carnaval lo bira algo di pasado ora cu nos “brug” 
bai y ta pesey mi ta contento cu mi por a gradicie awor cu e ta na bida den nomber 
di San Nicolas. Nos aprecio ta sin limite y nos amor ta infinito pa tur cu bo a hasi pa 
nos. nos ta wordo mancha cu tanto cos negativo y ta pesey nos aprecio ta profundo pa 
e lus di positivismo cu bo ta ilumina den nos caminda. Juby, we’ll always respect you 
for what you’ve done, one love always, Gario. 

Carnaval na Playa Linda 



E ritmo inigualabel y 
infectuoso di un brass 
band a pone tur hende 
den animo halto durante 
Playa Linda Beach Resort 
su propio celebracion, 
pool-side, di Carnaval, 
teni recientemente como 
un evento comparti entre 
propietarionan, bishitante y 
empleadonan. Playa Linda 
su carnivalistanan cu a gana 


premio, esta, Sandra Jacobs, 
Shahaira Williams, Janilet 
Arends y Milda Inocencia, 
bisti den na propio creacion 
como disfraz, a guia e goso 
y celebracion, demostrando 
e mihor manera pa “whine” 
y “jump” riba e tono di nos 
carnaval. 

Hopi di e propietario y 
bishitantenan di Playa 
Linda, ya ta veterano di 



carnaval despues di bishita 
e isla cada ana pa hopi ana 
sigui, facilmente a gara e 
ambiente di carnaval. 

“E ta hopi divertido,” 
tabata comentario di Andy 
Bodony, kende hunto cu 
su esposa Agnes a haci e 
trip anual for di nan cas na 
Long Island, NY, pa gosa 
di un vacacion di un luna 
largo na Aruba, kedando na 
Playa Linda pa mas cu 14 
ana.“Ora nos bini cu nos ni- 
etonan, nos ta bai e Light- 
ing Parade, pero otro cu 
esei nos ta laga Playa Linda 
trece e carnaval cerca nos.” 
E atraccion mas grandi di e 
celebracion tabata e cer¬ 
emonia di premiacion, unda 


cu e titulo di “Mas Anima” 
a bai pa Sandra Jacobs; 
Janilet Arends ganando e 
premio pa “Creatividad”; 
Shahaira Willems pa “Mas 
Luhosa”; y Milda Inocencia 
pa “Mas Apoya”. Bocadiyo 
y bebida a sigui cu Execu- 
tive Housekeeper Filomena 
Maduro y su staf capabel 
cu un biaha mas a dirigi e 
stacion di cuminda y man- 
teniendo tur hende yen di 
energia pa e evento. 
Miembro di Hunta di 
Directiva di Playa Linda, 
Dana Robbins, gosando di 
un “downtime” ofreci dor 
di e celebracion despues di 
a pasa e ultimo dianan den 
reunionnan di e asociacion 


cooperativo, tabata djente 
afo pa ora e fiesta tabata 
biento en popa. 

“E ta un prijs chiquito pa 
paga,” el a comenta tocante 
di e tempo cu e ta hinca 
aden pa mantene Playa 
Linda como un di Aruba su 
timeshare resortnan di mas 
stima. Mientras cu e tabata 
para cu colega miembro 
di hunta di directiva Jack 
Massey, gosando di e mu- 
sica y e ambiente energetico 
di carnaval rond di e pool 
deck, el a resumi e senti- 
mento comparti dor di hopi 
di Aruba su bishitantenan 
di mas leal, “Nos ta stima 
Aruba y Playa Linda. E ta 
nos cas.” 

Joel y Esther Mosak ta 


Embahadoman di Bon Boluntad 


N a Playa Linda Beach Resort, den un ambiente 
festivo a toca e honor na Sr. Joel Mosak y Sra. 
Esther Mosak di a worde honra como Embahador di 
Bon Boluntad pa Pais Aruba. 

Pareha Mosak ta originalmente for di estado di 
Chicago y ta bishitando nos isla for di ana 1982. 
Durante un di nan bishita na Aruba, nan a sera 
conoci cu famia di Sr. Eddy Bernabela y asina un 
amistad bunita a cuminsa crece entre e famia Mosak 
y Bernabela. 

Sr. Delbert Bernabela, por cierto un gran saxofoni¬ 
sta di Aruba, yiu homber di Sr. Eddy Bernabela 
a aserca Ministerio di Turismo y Transporte cu e 
deseo pa Su Excelencia, ing. Edison Briesen honra 
e famia Mosak, debi cu nan tin anas di amistad y 
cu hopi carino nan ta desea di sorpresa e pareha 
Mosak. 

Durante e brindis cu Playa Linda Beach Resort a 
organisa na nan honor, famia Mosak a expresa cu 
hopi emocion cu Aruba ta nan segundo cas, nan ta 
bolbe bek tur ana pa nos hendenan amabel, hospi- 
talario y especialmente pa e seguridad cu ta reina na 
Aruba y sin laga afor e clima perfecto. 

Pareha Mosak a comenta na Ministro di Turismo y 
Transporte, ing. Edison Briesen, cu nan a trece dife- 
rente famia y amistad den transcurso di ana pa asina 
nan tambe por a sera conoci cu e pida baranca aki. 
Pa e ocasion aki tabata presente Sr. Jan van Nes, 
Gerente General di Playa Linda Beach Resort, Su 
Excelencia ing. Edison Briesen, y Famia Bernabela. 



Playa Linda Resort y 
Aruba Fast cu 

Donacion na 
Tortugaruba 



R epresentan te di Playa Linda Beach Resort, Yvette 
Tromp, y Charles Croes di Aruba Fast Phones y 
MODO-WON a presenta un check na tesorero di Tortuga¬ 
ruba, Peter Balliére, diabierna ultimo. E check tabata re- 
sultado di un esfuerzo conhunto pa “Duna back na Aruba” 
di e dos entidadnan. E combinacion aki di un compania di 
celular y un hotel ta verdaderamente unico. E dos socionan 
a scohe e proteccion di tortuga como nan meta caritativo pa 
e ana aki. 

Tortugaruba ta haci mayor esfuerzo pa proteha e webonan cu ta worde 
poni na beachnan na Aruba dor di turtuganan cu ta den peliger di extin- 
cion, mientras nan ta educa turista y muchanan di scol. Si bo ta sinti pa 


haci un donacion na e meta caritativo aki, bo por contact Peter Balliére 
na 730 0288, of Yvette na 586 0100 (di dialuna pa diabierna). Un parti di 
tur entrada di Aruba Fast Phones ta worde destina automaticamente pa 
donacion. 



























18-AWEMainta | Diamars FEBRUARI 20,2007 


GENERAL 


Compra ta recolecta 

Peter Pan Peanut Butter codigo 2111 


C onAgra Foods a anuncia dia 14 di februari 
cu e compania a tuma e precaucion di re¬ 
colecta tur variedad di nan producto: Peter Pan 
Peanut Butter di codigo di producto 2111 [cu ta 
imprimir riba e tapadera]. Hunto cu esey FDA 
(Food & Drug Administration) di Merca a saca 
un advertencia na consumidornan pa no come 
cierto “pindakaas” di Peter Pan pa motibo di e 
riesgo cu nan por ta contamina cu Salmenella 
Tennessee (un bacteria cu ta causa malesa den 
cuminda). ConAgra ta ehecutando e recolec- 


cion voluntario aki den tur pais cu Peter Pan ta 
worde distribui. 

Mientras testnan extensivo di ConAgra Foods 
riba e producto no a duna indicacion di pres- 
encia di Salmonella, e compania ta tuma e 
precaucion di recolecta tur variedad di Peter 
Pan Peanut Butter, cuminsando cu codigo di 
producto 2111. 

Compra Ltd., como distribuidor exclusivo di 
ConAgra na Aruba ta pidi cooperacion di tur 
cliente pa baha tur producto di Peter Pan cu tin 


tapadera cu e codigo 2111 riba dje for di nan 
reki y debolbe e mercancia cerca Compra. 

Si tin cualquier consumidor cu tin e producto 
aki den nan cas, mester trec’e na Compra Ltd. 
na unda nos lo debolbe nan nan placa. 

Compra Ltd. ta gradici su clientenan pa e coop¬ 
eracion durante e proceso delicado aki, pero 
hopi importante. 

Si tin cualkier duda of comentario por tuma 
contacto cu Tatiana Mallarino na Compra Ltd. 
na telefon 582 4891. 



Grupo di bihitante 

S enores Violet Lickness, Ken y Gerola Scholl, Girolama 
y Filippo Mannino, Lisa y Rene Mathieu a worde 
honra como huesped distingui di Aruba, mientras Rosalie 
y Frank Lo Piccolo, Margit y Donald Wybenga y Shirley 
y Bob Werner a worde honra como Embahador di Bon 
Boluntad pa e isla di Aruba. E acto di entrega a tuma lugar 
na La Cabana Resort, e hotel unda nan ta hospedando. E 
pareha nan aki tin mas cu 10 ana, respectivamente 20 ana, 
consecutivo ta bishitando nos dushi isla di Aruba, nan a 
bishita varios destinacionan rond di mundo y semper a 
considera Aruba como e number un. Tambe nan a comen- 
ta cu Aruba ta nan di dos cas y un di e motibonan pa cual 
nan ta bin bek tur ana ta pa nos hendenan amabel, y hos- 
pitalario. Ademas nan ta aprecia e seguridad cu ta reina na 
e pida baranca aki. Nan a trece diferente famia y amistad 
den transcurso di ana pa asina nan tambe por sera conoci 
cu e paraiso Aruba. Presente tabata representante Ena 
Vrolijk y Betty Colman di La Cabana Resort como tambe 
Rayon Koolman, respresentante di Direcion di Turismo. 


honra na La Cabana 



Valero volunteers a 
treat Imeldahof 

Riba dia di San Valentino 

E mpleadonan di Valero, esta Valero Vonlunteers, a haci 
un bunita gesto riba dia di San Valentino. Nan a duna 
e staf, personal y muchanan di Imeldahof un treat hopi 
unico. 

For di mainta trempan e leidsternan a inicia cu nan dia 
special, na unda cu nan a ricibi un bon trato na Mandara 
Spa na Marriott Resort. Diferente grupo di leidster a bai 
durante henter dia pa asina ricibi un masage unico y release 
tur stress. Esaki ta un forma pa bisnan danki pa nan bon 
trabao cu nan ta hasi cu e muchanan di Imeldahof. 

Mientras tanto, durante oranan di mainta Valero Volunteers 
tabata dorna Imeldahof pa asina sorpresa e staf y personal 
na nan regreso y tambe e muchanan ora nan yega for di 
scol. Nan a come cu nan y a haci huiswerk cu nan. Tambe 
nan a hunga wega cu nan y a regala nan ice cream y mucho 
mas pa e dia di San Valentino. E treat di Valero Vonlunteers 
aki sigur a cai na agrado di un y tur. Hopi bunita gesto, 
pabien! 

Evaluacion/test na final di klas 6 ta stempel 
e mucha pa bida largo. 


Pa: Eduard Pieters 

E nsenanza ta un aspecto den desaroyo humano masha fragil y importante den 
desaroyo optimal di un pais. Ta p’esey mester tin un bon maneho riba ense- 
nanza. Pakico mi ta bisa esaki, pasobra ultimamente mi ta tende for di diferente 
profesional riba tereno di ensenanza y di diferente nivel di ensenanza, cu Minister 
a duna ordo pa bin cu un evaluacion, “beoordelingstoets” na final di klas 6 pa 
mira na unda por pone e muchanan aki den e ensenanza secundario. Sea ta den ci- 
clo basico na EPB, MAVO of HAVO. Den practica ya caba tin un evaluacion sico- 
logico ta tuma lugar na final di scol basico y a base di e test aki, caminda e mucha 
tin cu saca figuranan abstracto of contesta centenares di pregunta cu no ta al caso, 
ta ubica nan den e ensenanza apropia. A base di e resultado di e test aki e mucha 
ta haya un stempel pa bida y asina e ta bay un tipo di ensenanza secundario. Esaki 
ta un muestra cu tur e ananan cu e mucha a pasa den ensenanza preparatorio y 
basico ta bay benta afo y e test ta conta. Partido PDR den pasado a boga pa kita 
e evaluacion sicologico aki y bin cu un sistema di evaluacion continuo caminda 
ta elimina mas tanto posibel e fenomeno di keda sinta. Sinembargo awor riba un 
forma no apto pa nos muchanan y diametralmente opuesto di e puntonan di salida 
di PRIEPEB (proyecto di innovacion pa ensenanza preparatorio y basico) y SHA 
(Grupo di innovacion di ensenanza secundario), kier stempel e mucha cu un eval¬ 
uacion na final di klas 6 y riba dje e famoso “psychologishe test” cu tin consecuen- 
cianan catastrofico pa e mucha, mayor y maestro. Pasobra esaki ta bay para central 
y no e maestro su forma di duna e les/actividad of e mucha su desaroyo. Pakico 
catastrofico? Abo querido lector ta corda con nan a stempel bo y marca bo pa resto 
di bo bida? Abo ta corda con malo of berguensa bo tin pa bisa cua scol bo a caba 
of a bay? Abo ta sinti bo mes comodo di papia esaki dilanti un otro persona cu a 
caba un HAVO of VWO? Awor bo persona ta conciente di e impacto catastrofico 
cu esaki tin den bo bida y awor bo yiu tambe lo tin cu pasa den dje si e sistema di 


ensenanza sigui asina. P’esey nos tin un comunidad pasivo, delincuencia incon- 
trolabel, adictonan (choller) cu ta cana rond, personanan inmoral, personanan no 
etico ni laborioso, etc 

PRIEPEB y SHA pa ananan largo ta boga pa un lina continuo den e dos tipo di 
ensenanzanan aki, sinembrago na caminda, pa motibonan politico y no profesion¬ 
al, a dicidi pa sigui categorisa muchanan den ciclo basico EPB, MAVO y HAVO. 
Tabatin hasta casonan cu a manda mucha ya den e prome aha di ciclo basico di 
MAVO pa EPB. Mi ta sigur cu abo lector sa di un of mas caso asina. Segun e plan 
di innovacion di SHA esaki ta inacceptabel. Pero lastimamente e ta sigui sosode. 
Nos muchanan no ta un producto caminda nan tin cu pasa den un fabrica riba 
un faha industrial pa worde traha, anto si algo bay malo, of e producto falta cierto 
piesanan ta benta esaki afo. Nos muchanan ta sernan humano cu tin capacidad 
intelectual y emocional y esaki un producto, (computer, bleki, popchi, etc.) no tin. 
Esaki ta di valora y respeta. 

Segun vision di tur dos proyecto di innovacion, esta PRIEPEB, SHA y supues- 
tamente Departamento di Ensenanza, lo mester tin un linea continuo den ense- 
nanza te na ciclo basico caminda e mucha no ta keda sinta y caminda e mucha ta 
worde reconoci como e persona cu e ta y gui’e pa e ta un persona holistico y un 
bon ciudadano. E rol di maestro lo mester ta uno di un coach, trainer y no uno di 
“watchmen”. Un maestro cu ta sali for di e punto di bistå riba kico e mucha por, y 
no kico e no por, y asina sucesivamente yuda e mucha bira un ciudadano. 

Cu e introduccion di un evaluacion mas den ensenanza basico, lo crea mas delin¬ 
cuencia den nos comunidad, mas presion riba nos mayornan, mas presion riba nos 
maestronan cu lo bay siha e muchanan pa un evaluacion y no pa sobrebibi den e 
mundo aki. Mas demotivacion cerca nos muchanan pasobra nan ta bay sinti nan 
mes como un producto y no como un ser humano y si nan no haci e evaluacion 
bon automaticamente nan ta bay pensa cu nan no ta sirbi. Mas 
mucha cu lo cay afor di e sistema, mas mucha cu lo keda sinta y 
por ultimo esaki lo exigi den su totalidad mas peso riba e budget 
di gobierno riba e tereno di ensenanza (husticia y social). 

E inversion aki no ta pa mehora infrastructura, contenido (mate- 
rial, curiculo) y training pa scol, si no inversion riba muchanan 
cu ta keda sinta (delincuencia y decadencia social). Esaki ta aigun 
consecuencianan, claro cu tin mas y ainda mi no por compronde 
pakico gobierno no kier scucha loke nos ta bisa. 

Un peticion ta bay na esnan cu sa kico ta come y bebe den 
ensenanza, tanto funcionarionan di Departamento di Ensenanza 
y maestronan di scol rond di Aruba. Ban reflexiona kico nos ta 
haciendo cu nos ensenanza. Ban mira y wak obhetivamente e 
beneficio di un evaluacion pa huzga nos muchanan den nos ense- 
nanza. Ban consulta cu nos principionan y idealnan di inovacion 
pa un mihor Aruba. 

Ban mira nos yiunan y e yiunan di e bisina y puntra nos mes si 
esaki ta husto pa e muchanan. Maestro y mayornan para fuerte 
contra e introduccion aki, pasobra abo kier mihor pa bo yiunan 
y nan futuro. Ban conseha minister di ensenanza adecuadamente 
dor di rezona nos voz ya cu mi ta convenci cu Minister lo aprecia 
esaki mirando su situacion di accepta e cartera aki di napa. Ban 
enfoca riba un ensenanza secundario caminda tin un parti profe¬ 
sional y un parti general. 

Ban trece e concepto di “meddie school” den Aruba su ensenan- 
za. Ban traha riba un ensenanza di “Equal opportunity for all” y 
laga e stempel afor. 

Corda, cu si nos kier resolve un problema, nos no por resolve 
cu e mesun motibonan, aspectonan, atributonan cu a ocasiona e 
problema. Ban pensa un tiki mas radical (profundo) pa asina nos 
trece cambionan real den nos ensenanza. 

SWN CUN'E 




Mas di nos dushi Carnaval 53 


durante e 


temporada 

akidi 

Carnaval 53 


MARIETJE PRINTING 


Durante temporada di Carnaval, 
ta converti su mes den 

E PACUS DI CARNAVAL 


Gasparito 10C Noord Tel: 566-8989 


Pasa serca 
pa nos print 
tur bo t-shirt 

SWN CUN'E 

Mas di nos Carnaval 53 

SWN CUN'E 


Bunita Carnaval 53 






































































































24-AWEMaint« | Diamars FEBRUARI 20,2007 




SWN CUN'E 


Camaval 53 

SWN CUN'E 



Camaval 53 

Director Deportivo ta next? 

Fabio Capello 
a presenta su 
renuncia como 
entrenador 


F abio Capello a dimiti como tecnico di Real 
Madrid dialuna mainta, despues di un 
reunion cu e director deportivo di Real Madrid, 
Pedja Mijatovic. E noticia aki, delanta pa e Ca- 
dena Cope, lo pone punto y final na e segundo 
periodo di e italiano como DT merengue. 

E cuestion awo ta sa ora Capello lo sali. Su 
intencion ta sali diaranson despues di hunga 
contra di Bayern Munich. Sin embargo e Hunta 
Directiva, cu tabata reuniendo t’e na momento 
laat di anochi, ta analisando si ta acepta e re¬ 
nuncia di e tecnico. 

E mayoria di e directivo kier cu si ta bay, pa e 
bay awe mes, aunke aigun ta studiando e posi- 
bilidad di wanta t’e na final di temporada. Pero 


esey lo no pasa. 

Fabio no ta kens. Sa cu e team no ta capacita 
pa gana nada, no tabata por a impone ordo, 
Bernabeu no kier, y si e bay awo, e lo bay cu 15 
miyon di euro. 

En cambio si caba e temporada ta existi un 
clausula unda por dispidi sin paga nada. 

E entrenador nobo ta Michel como solucion 
di urgencia. Y pa verano apunta e nomber di 
Bernd Schuster, actual tecnico di Getafe y cu ta¬ 
bata e prome opcion di Ramon Calderon prome 
di ta presidente. 

Mijatovic a conseha esaki cu mihor tabata 
Capello y eynan tin e resultado. E siguiente na 
cay ya ta apunta cu ta e director deportivo. 

DEPORTE 




Showing 

T^hecinemas. 


bishita nos 

NORBIT 

Comedy/Romance (PG-13) 
Eddie Murphy / Thandie Newton 
Daily: 4:10-6:10-8:15- 10:20 

LETTERS FROM 
IWO JIMA 

Drama/War (R) 

Ken Watanabe 
Kazunari Ninomiya 
Daily: 4:00-6:45-9:30 

EPIC MOVIE 

Comedy/Adventure (PG-13) 
Kai Penn / Adam Campbell 
Daily: 4:00-6:00-8:00- 10:00 

THE GOOD 
SHEPHERD 

Drama/Thriller (R) 
Angelina Jolie & Matt Damon 
Daily: 4:40-8:00 

THE LAST KING OF 
SCOTLAND 

Drama (R) 

Forest Whitaker 
James McAvoy 
Daily: 5:00 - 7:30 - 9:50 


GHOST RIDER 

Comedy/Adventure (PG-13) 
Nicolas Cage & Eva Mendes 
Daily: 4:50-7:20-9:40 

*— — — — — — — — — — — — ■■ 

“diamars = Tuesday” 



S DRIVE IN S 

BLOOD DIAMOND 

Action/Thriller (R) 

Jennifer Connelly 
Leonardo DiCaprio 

Mon:& Tue: 8:00 pm 
AWG. 7,25 /person 

Wednesday: 8:00 PM 
AWG. 10,50 /car 

C AR CRASH 


soon: CATCH AND RELEASE ■ THE NUMBER 23 


Den historia grandi 


Roger Federer a logra empata cu e record 
mericanoJimmyConnors 


E suizo Roger Federer a empata e record di 
e mericano Jimmy Connors como number 
uno di mundo duran te 160 siman consecutivo. 

E suizo, sin embargo, ta keda fe ainda un ca- 
minda largo pa por bati e tambe mericano Pete 
Sampras, cu tabata e mihor di mundo durante 
258 siman entre april di 1993 pa november di 
2000, aunke no di manera consecutivo. 

Connors a figura den e prome lugar di clasifi- 


cacion mundial entre 1974 y augustus di 1977, 
mientras cu Federer ta hiba den lo mas halto 
desde february 2004 t’e cu presente. 

Cu 25 aha y cu 10 titulo di Grand Slam den 
su poder, Federer ta sigui riba e caminda di por 
converti den un di e dos of tres mihornan di 
historia. Inclusivo, hopi ta indica cu lo yega na 
ta e mas di tur tempo. 

MEDICAL / HOME HEALTHCARE 

SB B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the first quarter of 2007. We can 
also provide these trainings as, customized In-Company training. 

► Time Management (Starting March 5) 

► Secretarial Course (Starting March 7) 

► Human Resources Management (Starting March 15) 

► Effective Leadership (Starting March 19) 

► Administrative Assistant (Starting March 15) 

► Goal Setting (Starting March 19) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 




r 


3TICHTIKG VOCSL V0LK5HT03EJJE VAN 

I let Wil Crele Kruk Am hu 

W? Hft ■!Hrfia- v*i |«Willrihl 


T#l 


CPlK $*?44W 


HEHbEfcUaiHWeUI 

Kiko pa haci ora bo tin griep ? 

*Bebe hopi likido...awa,juice, te 
*Check si bo tin keintura 

*Check bo sucu mas frecuente y anota e resultadonan 
*Purba come algo...cracker,sopi,fruta 
*Sigi tuma bo remedi (Solamente stop di tuma ora bo 
docterta bisa bo!) 

*Si bo ta duda,yama bo docter! 


Pa mas informacion : 582-4444 



HOTLINE 

733-8477 




CAT0CHI PRO DEP0RTE 

17 Feb: 1148 - 8981 - 7741 18 Feb: 3778 - 6253 - 4508 


DIARIOj 

17 Feb: 6693 - 3432 - 0885 17 Feb: 4326 - 2152 - 4528 


18 Feb: 7169 - 2179 - 8794 


17 Feb: 0819 

18 Feb: 6085 


BIO 4 


17 Feb: 4546 

18 Feb: 3485 


: J Jackp^P^E, Afis. 

07 - 14 - 17 - 26 - 32 J: 12 p,< ” tlm “ SortK > 300.000,- 

Zodiac Sto. Domingo 

Is c- sn ° : ^ CUan ° 18 Feb: 5083 - 6809 - 4339 

18 Feb: 9301 Signo: Geminis 

LOTTO FLORIDA 

Jatkp^PaJEj 

11 - 18 - 20 - 24 - 27 - 51 Pr™™ Sort« $ 6 Miyon 


LOTTO pi DIA 

01 -10 -12 -18 -19 

Bernie Williams a dicidi 
no hunga mas cu Yankees 


B ernie Williams kier un seguridad, no un porta, pa loke 
tur ta mustra di indica cu no ta cu Yankees ora e hun- 
gadornan di veid cuminsa su training awe. 

E manager Joe Torre tabata planea di yama di nobo e bo- 
ricua Williams. Sin embargo, e catcher Jorge Posada ta kere 
cu Williams no a laga di convence pa cu acepta un contract 
di liga menor. 

“Mi a yam’e y no a bolbe yamami bek”, Posada a bisa. 
“Esey so ta bisami algo negativo. Esey solamente ta bisa 
ami cu lo ta akinan”. 

Despues di hunga 21 aha pa e organisacion di Yankees, 
incluyendo 16 den e team di Grandes Ligas, Williams ta 
sinti cansa y no ta kere cu por gana e puesto. 

Su representante, Scott Boras, a afirma diasabra cu Wil¬ 
liams a demostra ningun deseo na hasi of hunga pa cualkier 
otro team. 

“Mi ta kere e ta kibra. Mi no ta kere tin duda riba 
esey”, Torre a senala. “E ta un persona cu hopi orguyo. 

Mi sa cu tin hopi pelotero den e team aki cu ta simpa- 
tisa cu Bernie, pero desgraciadamente, asina e deporte 
aki ta y esey ta pasa hopi biaha”, el a agrega. E number 
51 di Williams ta sigui warda, su guitarra no ta na su 
lugar y e lansador dominicano José Veras a ocupa su 
lugar den e skina di e vestuario di e stadion Legends 
Field. 


San Nicolaas 
Juniors ta informa 
cu training nan ta 
sigui 

an Nicolaas Juniors ta rekorda tur su hungadornan ku 
despues di a pasa un carnaval dushi, campeonato ta konti- 
nua e siman aki, pesei nos ta pidi tur nos hungadornan pa asisti 
na training awe 20 februari pa 5.30 riba nos tereno na Zee- 
wijk. Bini sin falta. Tambe nos ta pidi tur e muchanan di liga 
infantil di San Nic Jrs, pa bin train pa 4.30, y nos ta bolbe hasi 
un invitashon na tur mayor, si bo tin un jui di 5 pa 12 an ja, bo 
kier pe practika deporte di futbol y bao di un bon guia p a nos 
por tin un juventud sano mayan, no perde e chens aki, door di 
jama Mary Zhang na 5847254 Green Hili Spermarket of Omar 
Lambert na 5645337 of rony na 5648856 pa haya formulario di 
inscripshon y informashon. 



Falta poco pa e Aruba Half Marathon 


H opi coredo di distancia largo di 5 
y 10KM cu ta participa na e varios 
caredanan organisa pa IDEFRE mester 
por ta sinti cu e momento a yega pa tuma 
un otro reto den nan bida. E reto ta pa 
core un distancia mas largo cu 5 of 10KM, 
por ehempel e Half Marathon cu rond 
mundo ta birando hopi popular y cu hopi 
ta considera un distancia hopi bon. 

Dia 18 di maart tin e Aruba Interna¬ 
tional Half Marathon. E salida ta 5:30 for 
di Joe Laveist Ball Park y termina na e 
parkinglot di Alhambra Casino. Ata aki 
aigun tips cu por yuda e participante pa 


ta un poco mas trankil promer cu e Aruba 
International Half Marathon. 

E pregunta ta con duro of con hopi 
mester train pa core un Half Marathon?. 
Un coredor ta entrena casi henter aha casi 
tur dia pero un entrenamento specifico 
special aigun siman promer cu un careda 
ta entre 12 pa 8 siman. 

Awor falta cuater siman pa e Aruba 
International Half Marathon 
E sigiénte cuater simannan di entre¬ 
namento por wordo adapta na e programa 
aki bow: E coredor cu ta core e distancia 
pa promer biaha mester entrena por- 


lomenos 3 biaha pa siman p.e Diamars, 
Diahueps, Diadomingo y e demas dianan 
di siman bo por “descansa activo” y cross 
training cu p.e. landamento,coremento di 
bicicleta, canamento, entrena pa forsa of 
aigun combinacion. Ta hopi importante 
pa sosega suficiente pa asina bo por recu- 
pera pa e sigiénte dia di training segun 
programa. E caredanan largo di fin di 
siman (esta Diadomingo) ta cuminsa for 
di 7 km y ta sigui subi te un maximo di 
18 km net un siman promer cu e careda. E 
distancia aki bo mester coré sauve riba un 
pace cu bo ta sintibo confortable. 


Ajrvian Mern 


BO C0NECCI0N CU M ERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 



Pa mas informacion yama 

583-2459 of 583-0631 



PA TUR FIESTA 
PA MUCHA 

YAMA 

923523 / 5838769 

DEPORTE 




V alencia por a controla e wega di Barcelona den 
un wega vibrante y cu racha di calidad, cu e 
team local tabata sa di resolve cu dos gol. Na unda cu 
e wega ta caba 2-1. 

E gol di Ronaldinho no a yega na momento, cual 
tabata casi na final di e wega. 

E wega a hunga cu hopi intensidad desde e prin- 
cipio y cu Barcelona a hiba e iniciativa y e posesion 
di bala, mientras cu Valencia a busca e gol a base di 
rapides y contragolpe. 

Precisamente den e prome di nan e team local a 


pone den ocasion mas 
claro den e prome tempo. 
E tabata den e minuut 
7, Morientes a manda 
un bala di leeuw pa 
Villa, pero Valdes a saca 
esaki den un accion cu 
Albelda tabata su so. 

Desde esey, e bala a 
cuminsa na permanece 
minuutnan den poder 


di e hungadornan di Barcelona. Ora Valencia a logra 
recupera, tabata trata di yega cu velocidad na e gol 
di Valdes, sin apenas transicion, loke tabata resta 
precision na e accion na contra di e localnan, ,cu a 
cay hopi biaha offside. Barcelona tabata crea, pero 
tabata perde e bala, tambe cu hopi offside y contra un 
defensa duro, cu solamente a duna aigun facilidad na 
e lateral robes, ya cu Iniesta a logra haya aigun opcion 
contra di Moretti. 

R eal Madrid no a mehora den su wega, a resulta 
malo di nobo na cas y tabata despidi cu un gran 
cantidad di grito pa di dos biaha consecutivo di e 
publico di Bernabeu, cu a castiga y censura ademas 
specialmente e mal wega di Emerson y Robinho. 
Fabio Capello no ta haya e rumbo adecuado di e 


team, ya cu awo tambe el a renuncia. Y su socio ta 
cansa. E poco pasenshi cu e tabata tin a logra pone 
renuncia di su trabou. 

Emerson y Robinho ya ta e centro di grito den 
Bernabeu. Durante siman Robinho a keha pa hunga 
poco. Fabio Capello a pone esaki como titular. Y 

Robinho no a parece. Ta biba un baho di 
estado malamente. Ora Capello a manda 
esaki vestuario, a ricibi un tiki aplauso 
di e publico. Tur lo contrario cu Sergio 
Ramos, aplaudi na rabia ora cu Capello a 
reserva esaki pa diamars contra di Bayern 


Munich. 

E mesun a pasa cu Emerson. Ningun di e dos ta 
parse brasileno. Ta exhibi un impresion strano den 
un futbolista di elite. 

E prome tempo a resultado malo. Real Madrid no a 
duna bon vibracion. Fabio Capello a purba tur cos. A 
duna buelta na e team manera tabata un cashon, pero 
casi nada no a funciona. A hunga tur full e temporada 
aki, cu tur sorto di strategia, pero niun no a logra. Cu 
Emerson, sin Emerson, cu Diarra, cu Gago, sin Gago, 
cu Robinho, sin Robinho, pero e team no ta ofrece 
futbol. 

E brasileno Ronaldo, cu diasabra a hunga na Siena, den di 24 wega di e campeonato 
italiano, a hunga su prome wega como titular cu Milan, y a reecontra cu e gol na 
Italia. 

E gol di Ronaldo, di cabes despues di un påse bunita di su compatriota Kakå, a yega na e 
minuut 16, cu a cuminsa pa 3’or di atardi ora local di Italia y a pone Milan den ventaha 
riba e scoreboard. 

E ultimo gol di Ronaldo den Calcio tabata 28 di april 2002, den e wega di Inter di Milan- 
Piacenza, militando den e team di Inter. 

Pero e brasileno, ademas, a ripiti diasabra como milanista na e minuut 86, na logra un 
excelente hugada individual di su compatriota Kakå y stablece e 3-2 pa Milan, cu a hunga 
cu dies hungador pa expulsion di Brocchi. 

Ronaldo a hunga un notable en- 
cuentro pues no solamente a anota 
e dos golnan sino cu tambe di su 
pia a nace asistencia cu a permiti su 
compatriota Ricardo Oliveira score 
e 2-y a goza di otro dos excelente 
ocasion pa anota. 

Pero, ademas di hunga full e wega 
sin evidencia bou fisico, Ronaldo 
a mustra cu gana y hopi activo. 

A busca manera pa desmarca, e 
muraya cu Kakå incluso a baha na 
defensa den varios ocasion. Tabata 
obhetivo di un bon number di foul, 
un par di nan bastante duro y Mi¬ 
lan a hiba e triunfo. 

Desde esey, mihor estreno desde e 
inicio Ronaldo no por tabata tin cu 
Milan. 

E frances Amelie Mauresmo a gana pa di tres biaha consecutivo e torneo 
di Amberes, cu entre otro copa a reporta un miyon di euro y un raquet 
di diamante como premio despues di impone riba e belga Kim Clijsters, 
incapas di hasi valora su condicion di local contra e prome favorito. 

E tenista di Bilzen, cu a anuncia su retiro pa e final di temporada, no por a 
satisface e deseo di e 14.500 siguidornan presente den e palacio di Deporte. 
Di paso, e frances a stretch e ventaha cu belga ainda a saca den e duelo 
particular, awo cu 8-7, cu a caba deflnitivamente ta prolonga e dinamico di 
e duelonan mas reciente. 


E cinco ultimo a wordo gana pa Mauresmo. Clijsters no a gana esaki desde 
2005. 

E wega di atake stableci pa e tercer tenista di e ranking mundial no tabata 
tin respuesta di e belga, cu deportivamente, a caba rindi contra e evidencia 
despues di 108 minuut di wega. 

“No tin un campeon mihor cu abo. Tin cu reconoce cu ami ta admira bo 
pa hopi cos”, Clijsters a reconoce. 

Cu e victoria na Amberes, e tenista gala a obtene su prome titulo di tempo¬ 
rada y a aumenta e 24 relacion di exito a lo largo di su carrera. 

E berdad prome 

Ken Griffey Jr. a 
confesa cu a lesiona 
hungando cu su yiu 

K en Griffey Jr. a admiti cu a fractura su man di tira na 
hunga lucha liber cu su yiu. 

E center field di Reds a bisa cu tabata luchando cu su yiu 
muher y su dos yiu homber mas chikito den su yate na Ba¬ 
hamas, ora esun di mas grandi a bula riba dje y pone perde 
balans. Griffey a cay malo riba su man robes. 

“No tabata nada di local por a bisa cu mi a viola mi con- 
tract”, Griffey a bisa. “Ta cosnan cu un tata ta hasi”. 
Griffey a anadi cu e man a mehora y cu ta considera pre- 
para pa e training di primavera. 

Desde cu a yega na Reds, Griffey no a sali di un lesion pa 
drenta den otro. Tabata poni den lista di lesionado den 
ocho ocasion. 





Roberto Carlos (L) y David Beckham di Real Madrid ta 
Roy Makaay (R) y Willy Sagnol (L) ta hunga den Santiago Bernabeu den un training di hunga cu e balanan. Den un training di ayera. 
ayera. 



Lukas Podolski (L) y Roy Makaay (R) ta papia cu otro 
durante e training di ayera. Preparando pa awe unda cu David Beckham (R) ta papia cu e asistant coach Italo Galbiati durante training di 
Bayern Munich lo enfrenta Real Madrid. ayera di Real Madrid. 

















































Chofer ta haya atake di curazon 

despues di accidente 




W ILLEMSTAD - Ayera mainta un automobilista a core drenta curå di un cas riba 
Caracasbaaiweg. E automobilista a logra baha for di e auto pa disculpa su mes na 
dono di cas, pero einan mes el a zak den otro. 

A resulta cu e mester a sufri un atake di curazon y a muri n’e sitio mes. Su morto ta ser 
considera uno natural y no di trafico. E fotonan ta mustra e auto cu a drenta e cura y auto- 
ridadnan cu a presenta. 


Na nomber di Promé Minister.... 


DAE no mag bende pasashi pa Fl. 200,- 


W ILLEMSTAD - E guera comercial y quasi-personal 
entre Insel Air y DAE a drenta un capitulo nobo ora 
cu Insel Air a score un triunfo den su apelacion contra e 
tarifa di 200 florin cu DAE a lansa como prijs di introduc- 
cion riba e ruta pa y for di Sint Maarten. 

Diabierne mainta Eduard Heerenveen di Insel Air a 
participå cu Directorado di Aviacion Civil di nos pais a 
notificå nan cu nan a tuma un desicion riba e carta cu Insel 
Air a manda protestando e tarifanan di dump cu DAE kier 
aplicå. E desicion aki ta enserå cu lo prohibi DAE pa intro- 
duci e tarifa aki. 

Di acuerdo cu e carta di Aviacion Civil pa DAE, sr. Fran- 
cisco a informå DAE cu pa loke ta trata e tarifa cu DAE a 
introduci di 200 florin pa y for di St Maarten, na nomber di 
Promé Minister (den su calidad di Minister di Transporte 
interino) e ta instrui DAE pa stop di inmediato cu bende- 
mento di pasashi p’e tarifa di 200 florin y cu nan mester 
sigi e procedura cu Directorado di Aviacion Civil a manda 
pa nan dia 10 di janiiari 2007. 

Den e carta di 10 di janiiari 2007 di Minister di Trafico y 
Transporte interino Leeflang a dicidi cu ora liberaliså e 
tarifanan dentro di Antias no tin mag di bula bao di prijs 
di costo y cu mester mantené tarifanan abou riba e rutanan 


aki basa riba e kostprijs. 

Motivacion di e kostprijs ta cu e prijsnan mmimo mester 
keda mantené pa evitå cu ta bini cu dump-pricing. Di acu¬ 
erdo cu Eduard Heerenveen, economicamente un maneho 
cu ta ocasionå dump-pricing ta resultå den prijsnan mas 
halto y por hasta trece e seguridad di buelo na peliger si 
economiså riba mantencion pa por mantené tarifanan di 
dump. 

No obstante e medidanan aki tog DAE a dicidi di bai pren¬ 
sa y anunciå un prijs di 200 florin cu ta leu bao di kostprijs 
ya cu segun Insel Air, casi ta solamente un tercera parti di 
nan prijs di e ultimo 3 ana nan ta pidi awe. 

Por lo tanto Insel Air ta hana cu ta mas cu claro cu Directo¬ 
rado di Aviacion y Gobiérno a para e pråctica di dump aki 
mesora pasobra e prijsnan aki ta ilegal y ademas ta incor- 
ecto pa keda sin arhivå e tarifanan aki oficialmente. 

Y pa pone e cherry riba bolo, Insel Air ta puntra kico DAE 
kier logra cu e dumping di prijs aki y ken t’esnan cu ta 
financiå e pérdidanan cu DAE lo sufri. 

Nos di AWEMainta mester recorda e hendenan na Corsow, 
cu durante e ultimo dianan di existencia di DCA (ex ALM) 
nan mes a yega di ofrece buelonan pa Hulanda pa menos di 
200 florin. Awe, no tin DCA mas,. 



DANKI 
PA YAMA 

celulan aki 


HOTLINE 


733-8477 


Digicel 

Spera Has. Hanja Has. 

ANTIYAS 

Na Corsow, siguiente pasonan di Nel Oduber tambe ta haci e pregunta: 

Ta Gobiérno of hotelnan tin cu paga 


W ILLEMSTAD - E dianan aki por a scucha 
Promé Minister di Aruba publicamente 
haci cierto declaracion cu ta masha remarca- 
bel. Sr. Nelson Oduber via media a declarå cu 
Gobiérno di Aruba ta inverti anualmente 40 
mion florin den promocion di turismo di e isla 
pa ta mas exacto e sector hotelero. 

Segun e mandatario Rubiano, Aruba ta inverti 
den algo cu en realidad ta primeramente tarea 
di e dononan di hotel, pasobra Aruba mes no 
ta manehå ningun hotel. Consecuentemente el 
a haci e pregunta cu si Aruba mester sigi hinca 
e fondonan financiero cu e ta hincando actual- 


pa promocion? 

mente den e sector aki. 

Na Corsow tin politico cu ta haya cu e raso- 
namento di Gobiérnu di Aruba den e sentido aki 
tin su valides, ya cu no ta logico pa un Gobiérno 
of cualkier otro instancia financiero inverti den 
algo cu e mes no ta meti directamente aden. 
Indirectamente si Aruba tin beneficio di e indu¬ 
stria di turismo. Sector di turismo ta crea cupo 
di trabou, contribui cu cierto impuesto y asina 
tambe genera divisa p’e pais, pero esaki mester 
t’e motibo pa tambe sigui inverti den promocion 
di principalmente e hotélnan? 

Gobiérno tambe ta apoyå y hopi biaha inverti 


den creacion di comunicacion aéreo pa cu e 
destinacion. Tur esaki mester wordo considerå 
como tarea di Gobiérno, pero promocion di ho- 
tél tambe mester ta un tarea di Gobiérno? 

Promé Minister di Aruba, Nel Oduber cu su de- 
claracionnan reciente a alerta e sector di turismo 
di e isla di Corsow tambe cu Gobiérno mester 
cuminså haci su mes e pregunta si mester con- 
tinuå cu e sistema di hinca asina tanto placa den 
promocion di turismo di Corsow, y si e tarea aki 
no ta algo p’e sector mes haci den futuro ya cu 
na promé lugar ta nan t’esnan mas beneficioso, 
segun criticonan na Corsow. 


Caso liquidacion Uki de Pool.... 

Autoridadnan ta busca testigo di 

e liquidacion 

....Operacion profesional sin niun pista... 


(Pa Godfried Adem) 

A MSTERDAM - Autoridadnan policial di 

Cuerpo Policial di Kennemerland ta buscando 
testigo o personanan cu por duna mas informacion 
den caso di liquidacion di Uki De Pool di 47 ana 
kende diamars ultimo a keda asesina na altura di 
Hotel A-4 (Van der Valk) na Hoofddorp. 

Tur esnan cu por sa algo of por ta na altura di 
loke por a pasa e fatal e anochi ei, of cu por sa 
algo mas promé o despues di e suceso aki por 
yama autoridadnan di Kennemerlaan pa duna nan 
informacion na 09008844. 


Uki De Pool kende a keda liquida no ta un 
persona desconoci pa husticia. Den medionan di 
comunicacion na Hulanda un persona cu por a 
conoce esaki a scirbi riba pagina di reaccion cu e 
homber aki ta un dealer. 

Tambe ta conoci cu su yiu homber ta sintando 
un castigo di prison pa un asesinato cu a tuma 
lugar aigun tempo paså na Corsow caminda e 
comerciante Carlito Ferreira a pérde su bida 
durante un atraco. 

Uki no te prome De Pool tampoco cu a bin perde su 
bida di e forma aki na Hulanda. 

Manera ya nos a informa, na ana 1995 Roberto de 


Pool, e Robin Hood’ bao di Antianonan den parti 
sur di Hulanda a keda asesina pa un team di aresto 
cu a drenta den cas di su éx-casa y a tiré mata. 

Polis y OM a bisa e tempo ei cu e tabatin un arma 
den su man. Famianan a procesa e caso aki, pero te 
cu awe no a hana satisfaccion. 

Aigun ana despues un yiu homber di De Pool 
tambe a keda liquida e tempo ei den un tiroteo den 
un apartamento na Snipweg. Na Hulanda mes e 
team di 25 recherche, tanto tactico como tecnico, 
cu ta investigando e caso aki ainda no tin niun 
pista.Tin tur indicacion cu e liquidacion tabata un 
operacion profesionalmente hincå den otro. 


Otro berguensa pa Antia.... 

Abogado kier 
bende Cas 
di Antia na 
findishi 


D EN HAAG - Un caso cu ta hopi 

bergonsoso t’esun caminda pa motibo 
cu Cas di Antia no kier paga un empleado 
cu nan kier kita, pero no mag kita, y por 
lo tanto no ta paga su salario, awor Cas di 
Antia lo bira obheto di findishi.Actualmente 
ta den Corte na Hulanda tin un caso civil 
caminda abogado di un empleado di Cas di 
Antia, sra. V. Pengel-Calmez, a gana pa page 
sueldo pero Cas di Antia no ta pagando y su 
abogado a pone beslag riba e edificio pa poné 
na findishi.Inmediatamente ora cu Minister 
Plenipotenciario, Paul Comenencia a hana e 
notificacion di e caso den huicio sumario, el a 
laga tuma e pasonan pa evitå esei.E problema 
ta sinta den e hecho cu for di juni 2005 e 
Minister Plenipotenciario kier a kita senora V. 
Pengel-Calmez fo’i trabao, pero tur 4 intento 
cu el a entamå a fracaså pasobra Corte a dicta 


cu no por kita e senora y e mester sigi traha y 
cobra.Mr. A. Klaassen, kende ta abogado di e 
senora a splica cu Huez a dicta cu mester sigi 
pagé su salario te dia cu por terminå e acuerdo 
laboral legalmente y te ainda e proceso ei no 
a caba.Sinembargo Cas di Antia cu tin su mes 
presupuesto, no ta pagando e senora y esaki 
a harta y a instrui su abogado pa pone beslag 
riba Cas di Antia.Klaassen a pidi deurwaarder 
pa pone findishi pa bende Cas di Antia 
pasobra fo’i dia cu e no mag traha mas, e no 
ta cobrando salario.Sinembargo abogado A. 
Vijftigschild kende ta representå Cas di Antia 
ta kere cu e ta gana e caso pasobra e edificio 
ta un sorto di Embahada, pero ta usé tambe pa 
duna servicio publico. 

Y mescos cu un edificio di Departamento 
di Agricultura, no por pone beslag riba un 
edificio publico asina. 

ANTIYAS 



W ILLEMSTAD. Pa di 4 biaha den cuestion di dos luna tabatin candela grandi den Zona 

Liber di Corsow. Diasabra anochi mientras tur hende tabata mirando television pa mira e 
ultimo preparacionnan pa Carnaval e noticia a drenta cu tabatin candela atrobe. 

Manera tur e biahanan anterior te ainda no tin pista ken ta sende e candelanan, pero tin aigun 
detaye sospechoso manera e hecho cu e waya di tranké banda un di e edificionan tabata cortå 
y reportadamente a detené un persona cu nan a mira cu jerry-can. Sinembargo polis no kier 
confirma esaki. 



Aiprto d'éii 

iccidente na 

fV * iT V 


W ILLEMSTAD - Diasabra merdia poco despues di 12’or un hoben cu 
yama R.C.D. Sambo y kende a nace dia 4 di november 1986, a pérde 
control riba su motosaikel riba e caminda cu ta bai e Playa Kas Abou. 


El a bai dal den un bara di hero y despues a bai cai aigun meter mas for di e 
brommer. El a fayece mesora. Polis di trafico ta encargå cu e investigacion. 

Minister di 
Bahamas a 


entrega retiro 
Ramon Lee, 
tuma ehempel! 


M inister di Imigracion di Bahamas, Shane Gibson, a 
entrega su retiro diadomingo ultimo pa motibo di 
rumor di su aparente relacion cu Anna Nicole Smith. 
Potretnan cu recientemente a sali den un corant na Ba¬ 



hamas ta mustra Gibson den cama cu y brazando e ex Playboy Playmate. 
Nan tur dos tabata ful bisti, pero e potret a causa un contraversia pasobra 
Shane a acelera e aplicacion di Smith pa haya residencia permanente na 
Bahamas. Mientras tanto Howard Stern, amigo intimo di defunto Anna 
Nicole Smith, a laga sa cu e potret ta falso y a worde fabrica unicamento 
pa haci dano. 

“Mi ta pidi disculpa na tur esnan cu mi por a ofende pa cualquier cos cu 
mi a bisa, haci of cu parce cu lo mi a bisa of haci”. Gibson a bisa na un 
stacion di television di estado. 

Smith, cu a muri dia 8 di februari na un hotel na Florida, tabata biba na 
Bahamas den un cas di cual un desaroyador di South Carolina ta bisa cu e 


ta dono. Smith a alega cu e cas ta di dje tempo e’la aplica pa residencia na 
Bahamas ana pasa. 

Prome Minister di Bahamas, Perry Christie, a bisa cu e ta acepta e retiro 
di Shane Gibbon. “Masque con tristo e resignacion di Gibson por ta, mi 
ta kere - mescos cu e tambe ta kere - cu esaki ta e decision corecto pa 
tuma bao e circumstancianan aki”, e Prome Minister a bisa na TV. 
Aunque e’la baha, Gibson a nenga di a haci algo malo den e caso di resi¬ 
dencia di Smith. E’la bisa cu e tabata victima di “mentira cruel y per¬ 
verso”. 


“Mi ta nenga categoricamente cu mi a abusa di mi puesto ministerial dor 
di duna Anna Nicole Smith cualquier permiso cu e no tabata merece of no 
tabata cualifica pe, segun leynan di Bahamas”, e’la bisa. 



Amantenan di Mardi Gras 
ta disfruta di parada 

Na New Orleans 


N a New Orleans, e ciudad cu ainda ta 

worde reconstrui, temperaturanan friu no 
a preveni paranderonan di sali pafo diadomin¬ 
go pa disfruta di e paradanan cu tabata pasa 
den e ciudad riba e ultimo fin di siman prome 
cu Mardi Gras. 

Varios parada a sali riba caya diadomingo 
culminando den “Krewe of Bacchus” un di 
e eventonan mas anticipa di camaval. E ana 
aki e parada a worde lidera pa e actor James 
Gandolfini di e pelicula “The Sopranos”. 
Gandolfini tabata un exito instantaneo, pa- 
rando cu mirones pa saca potret y firmando 
autografia prome cu e parada a cuminsa den 
oranan tempran di atardi. Gandolfini tabata 
tira mannan yen di moneda di oro pa specta- 
doman. E tabata sinta riba un trono riba un 
carosa di dos piso. 

Prome cu esey “Krewe of the Thoth” a trece 
un parada cu e publico a gusta, incluyendo 
carosanan di dos piso cu hendenan disfraza 


tirando kralchi, peluche y otro regalonan pa e 
publico. 

Mardi Gras ta worde considera e yabi pa 
reviva e industria di turismo di New Orleans 
despues cu e ciudad a worde destrui grande¬ 
mente pa orcan Katrina. Senalnan di e mal 
tempo devastador ey ainda ta visibel den 
partinan di e ciudad, pero no ta riparable pe 
esnan cu ta keda den French Quarter y e dis- 
trito central di e ciudad. 

Prome cu e orcan, mas o menos un miyon 
bishitante tabata bin akinan pa e cuater dianan 
di carnaval cu ta caba cu Mardi Gras (dia¬ 
mars). Oficialnan di e ciudad ta spera cu e ana 
aki nan lo haya 700,000 bishitante - mas o 
menos mes hopi cu ana pasa. 

Un vocero policial a bisa cu na cierto momen¬ 
to nan tabata tin di haci cu hendenan burachi 
riba caya, of cu hendenan cu ta haci fastioso, 
pero cu aparte di esey carnaval tabata sin 
mucho novedad. 

| INTERNACIONAL 

Chavez di Venezuela ta trata di persuadi Caribe 


P residente di Venezuela, Hugo 
Chavez, a gaba cu e facilidad- 
nan di petroleo y proyectonan 
publico cu su Gobierno a traha den 
Caribe den un esfuerzo pa habri su 
caminda den un region cu Merca pa 
hopi tempo caba ta domina. 

E lider izquierdista, durante un 
gira den e region, tambe a haci un 
yamada na nacionnan di Caribe 
pa uni cune den su lucha contra 
hegemonia. 

“Abao cu imperialismo mericano!. 
Biba hendenan di mundo! Nos 
mester uni, y nos lo ta liberi”, 
Chavez a bisa na e sitio pa un aero- 
puerto nobo na St. Vincent. Venezu¬ 
ela, y su intimo aliado Cuba, a duna 
200 miyon dollar pa e aeropuerto. 
Den un discurso hopi varia, Chavez 
a critica NAFTA (North American 


Free Trade Agreement) cu ta ensera 
Merca, Canada y Mexico, y a pro- 
move su movecion politico social¬ 
ista basa riba ideanan di e heroe in- 
dependentista sur americano Simon 
Bolivar. E publico sinembrago, no a 
responde e declaracion malicioso di 
e lider venezolano cu aplauso. 

Mas tempran Chavez a devela un 
plakaat na St. Vincent cu ta marca e 
sitio caminda un facilidad pa alma- 
cena petroleo lo worde construi, y 
a bishita un facilidad di gas natural 
cu a worde construi como parti di e 
programa di su PetroCaribe. 
PetroCaribe, un acuerdo entre Ven¬ 
ezuela y 14 pais caribense ta ensera 
pago aplaza y financiamento a largo 
plazo pa transporte di fuel. 
PetroCaribe ta worde considera un 
intento di Chavez pa competi cu 


Merca pa influencia den Caribe. 
Merca ta e socio comercial mas 
grandi di mayoria di e paisnan den 
e region, y e mercado di mas grandi 
pa loque ta nan turismo. 

Hopi pais den Caribe ainda ta cum- 
pra zeta di otro caminda, incluy- 
endo Trinidad & Tobago, caminda 
e Prome Minister a resisti e inici- 
astiva venezolano y a intercambia 
idea cu otro lidernan di e region 
encuanto e oferta. 

Diabierna, Chavez a bishita Domi- 
nica, caminda e’la tene un discurso 
na un tanki di almacenahe di petro¬ 
leo construi dor di Venezuela. Aki 
Venezuela lo construi 4 tanki mas. 
Prome Minister di Dominica, 
Roosevelt Skerrit, tambe a anuncia 
e aceptacion di su Gobierno di e 
oferta di Venezuela pa construi un 


refineria cu lo procesa 10,000 bari 
pa dia. “Nos lo no pidi disculpa ... 
cu Presidente Chavez ta nos amigo, 
cu e venezolanonan ta nos amigo”, 
Skerrit a bisa bao gran applauso. 
Chavez a sigura e poblacion di 
Dominica cu construccion di un 
refineria lo no haci dano na ecolo- 
gia di e isla, cu ta promove su mes 
como un destinacion pa eco-tur- 
ismo. 

Conservacionistanan a protesta con¬ 
tra e plan pa motibo di su impacto 
riba ecologia. 

“Nos no a bin pa trece polucion na 
boso pais”, Chavez a bisa. 

Dominica - un di e islanan mas po- 
ber di Caribe - tambe a haya asfalt, 
becanan universitario y 12 miyon 
dollar pa vivienda bao di e inicia- 
tiva PetroCaribe. 



E Carnaval carioca, conoci mundialmente pa 
su beyeza y exuberancia, tambe ta un di e 
celebracionnan cu ta haya mas critica social y 
politico. 

Rio de Janeiro ta reuni un cantidad di “Escuelas 
de Samba” cu ta desfila den Pasarela Professor 
Darcy Ribeiro, conoci como Sambodromo, den 
Marqués de Sapucai. 

E pasarela, cu ora no ta temporada di Carnaval ta 
funciona como un compleho educativo, a worde 
construi na 1984 den apenas 120 dia y e ta keda 


den un region tradicional di samba, pega cu 
Praga Onze. 

Rio de Janeiro a realiza su prome Baile de Carna¬ 
val na 1840, pero ta te na 1855 e prome clubnan 
carnavalesco a surgi. 

E scolnan di e Grupo Especial ta mustra beyeza, 
colo y curpanan broncea pa conquista e atencion 
di e ciudad y di e pais y pa conquista e maximo 
galardon e ana aki. 

Ademas di e paradanan oficial e ciudad ta worde 
inunda cu baile, concurso, show, y desfilenan di 


abrio alternativamente. 

Ademas di Rio Folia y Foliåo Original nan ta 
bai anima e barionan di e ciudad henter dia. 
Bishitantenan ta worde sugeri pa reserva luga 
adelanata. 

Durante e dianan aki no unicamente por disfru- 
ta di carnaval sino tambe di e beachnan bunita 
y e naturaleza cu ta rondona nan, como tambe 
lugarnan manera Påo-de-Agucar, e Cristo Re- 
dentor y Lagoa Rodrigo de Freitas, cu a converti 
nan mes den simbolonan di e pais. 

